Avis juridique important

|

31974L0132

Οδηγία 74/132/ΕΟΚ της Επιτροπής της 11ης Φεβρουαρίου 1974 περί προσαρμογής στην τεχνική πρόοδο της οδηγίας του Συμβουλίου της 26ης Ιουλίου 1971 «περί της προσεγγίσεως των νομοθεσιών των κρατών μελών των αναφερομένων στην πέδηση ορισμένων κατηγοριών οχημάτων με κινητήρα και των ρυμουλκουμένων τους»

Επίσημη Εφημερίδα αριθ. L 074 της 19/03/1974 σ. 0007 - 0013 Φινλανδική ειδική έκδοση: Κεφάλαιο 13 τόμος 3 σ. 0215  Ελληνική ειδική έκδοση: Κεφάλαιο 13 τόμος 2 σ. 0195  Σουηδική ειδική έκδοση: Κεφάλαιο 13 τόμος 3 σ. 0215  Ισπανική ειδική έκδοση: Κεφάλαιο 13 τόμος 3 σ. 0171  Πορτογαλική ειδική έκδοση : Κεφάλαιο 13 τόμος 3 σ. 0171

ΟΔΗΓΙΑ ΤΗΣ ΕΠΙΤΡΟΠΗΣ της 11ης Φεβρουαρίου 1974 περί προσαρμογής στην τεχνική πρόοδο της οδηγίας του Συμβουλίου της 26ης Ιουλίου 1971 "περί της προσεγγίσεως των νομοθεσιών των Κρατών μελών των αναφερομένων στην πέδηση ορισμένων κατηγοριών οχημάτων  με κινητήρα και των ρυμουλκουμένων τους"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών των αναφερομένων στην έγκριση των οχημάτων με κινητήρα και των ρυμουλκουμένων τους(1) τροποποιηθείσα δια της συνημμένης πράξεως στη συνθήκη  περί προσχωρήσεως στην Ευρωπαϊκή Οικονομική Κοινότητα και στην Ευρωπαϊκή Κοινότητα Ατομικής Ενεργείας των νέων Κρατών μελών που υπεγράφη την 22α Ιανουαρίου 1972 στις Βρυξέλλες(2), και ιδίως τα άρθρα 11, 12 και 13,  την οδηγία 71/320/ΕΟΚ του Συμβουλίου της 26ης Ιουλίου 1971 περί της προσεγγίσεως των νομοθεσιών των Κρατών μελών των αναφερομένων στην πέδηση ορισμένων κατηγοριών οχημάτων με κινητήρα και των ρυμουλκουμένων τους(3) που ετροποποιήθη δια της συνημμένης  πράξεως στη συνθήκη περί της προσχωρήσεως στην ΕΟΚ και στην ΕΚΑΕ των νέων Κρατών μελών που υπεγράφη την 22α Ιανουαρίου 1972 στις Βρυξέλλες, και ιδίως το άρθρο 5,  Εκτιμώντας:  ότι πολυάριθμα ατυχήματα συνέβησαν των οποίων η αιτία ευρίσκεται, είτε στην εμπλοκή των τροχών του οπισθίου άξονος ενός κενού φορτηγού ή οχήματος ελκυστήρος για ημιρυμουλκούμενο, είτε εξίσου στην εμπλοκή των τροxών κενών ρυμουλκουμένων οχημάτων κατά τη  διάρκεια των πραγματοποιουμένων πεδήσεων επί οδών κακής προσφύσεως- ότι υπό τις συνθήκες αυτές, μία κατανομή της εντάσεως πεδήσεως η οποία είναι εξαιρετική όταν το όχημα είναι φορτωμένο, είναι τελείως ανεφάρμοστη υπό συνθήκες λειτουργίας άνευ φορτίου  και δύναται να συνεπάγεται εμπλοκή των τροχών του οπισθίου άξονος των οχημάτων με κινητήρα ή των τροχών του άξονος του ημιρυμουλκουμένου, ακόμη και για σχετικώς μικρές επιβραδύνσεις- ότι, κατά συνέπεια, το όχημα ή το σύνολο των οχημάτων ολισθαίνει ή  αναδιπλούται- ότι λόγω της τεχνολογικής προόδου είναι σήμερα δυνατόν να εφοδιάζονται τα οχήματα με κινητήρα και τα ρυμουλκούμενά τους με μηχανισμό που επιτρέπει την προσαρμογή του συστήματος πεδήσεως αναλόγως του φορτίου- ότι οι διατάξεις της παρούσης οδηγίας είναι σύμφωνες με τη γνώμη της επιτροπής για την προσαρμογή στην τεχνολογική πρόοδο των οδηγιών που αναφέρονται στην εξάλειψη των τεχνικών εμποδίων στις συναλλαγές στον τομέα των οχημάτων με κινητήρα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Τα παραρτήματα ΙΙ και IX της οδηγίας 71/320/ΕΟΚ του Συμβουλίου της 26ης Ιουλίου 1971 τροποποιούνται σύμφωνα με το παράρτημα της παρούσης οδηγίας.   Άρθρο 2  1. Από της 1ης Οκτωβρίου 1974, τα Κράτη μέλη δεν δύνανται για λόγους που αφορούν τη διάταξη πεδήσεως:  - ούτε να αρνηθούν για έναν τύπο οχήματος με κινητήρα την έγκριση ΕΟΚ ή την παράδοση του εγγράφου του προβλεπομένου στο άρθρο 10 παράγραφος 1 τελευταία περίπτωση της οδηγίας 70/156/ΕΟΚ του Συμβουλίου της 6ης Φεβρουαρίου 1970, ή την έγκριση από εθνικής  πλευράς,  - ούτε να απαγορεύσουν την έναρξη κυκλοφορίας των οχημάτων εφ' όσον οι διατάξεις πεδήσεως αυτού του τύπου οχήματος ή οχημάτων ανταποκρίνονται στις προδιαγραφές της οδηγίας του Συμβουλίου 71/320/ΕΟΚ της 26ης Ιουλίου 1971 που ετροποποιήθη τελικώς από την  παρούσα οδηγία.  2. Από της 1ης Ιανουαρίου 1975 τα Κράτη μέλη:  - δεν δύνανται πλέον να παραδίδουν το έγγραφο το προβλεπόμενο στο άρθρο 10 παράγραφος 1 τελευταία περίπτωση της οδηγίας 70/156/ΕΟΚ του Συμβουλίου της 6ης Φεβρουαρίου 1970 για έναν τύπο οχήματος του οποίου οι διατάξεις πεδήσεως δεν ανταποκρίνονται στις  προδιαγραφές της οδηγίας 71/320/ΕΟΚ του Συμβουλίου της 26ης Ιουλίου 1971 που ετροποποιήθη τελικώς από την παρούσα οδηγία,  - δύνανται να αρνηθούν την έγκριση από εθνικής πλευράς ενός τύπου οχήματος του οποίου οι διατάξεις πεδήσεως δεν ανταποκρίνονται στις προδιαγραφές της οδηγίας του Συμβουλίου 71/320/ΕΟΚ της 26ης Ιουλίου 1971 που ετροποποιήθη τελικώς από την παρούσα  οδηγία.  3. Από της 1ης Οκτωβρίου 1975, τα Κράτη μέλη δύνανται να απαγορεύσουν τη θέση σε κυκλοφορία οχημάτων των οποίων οι διατάξεις πεδήσεως δεν ανταποκρίνονται στις προδιαγραφές της οδηγίας 71/320/ΕΟΚ του Συμβουλίου της 26ης Ιουλίου 1971 που ετροποποιήθη  τελικώς από την παρούσα οδηγία.  4. Προ της 1ης Ιουνίου 1974 τα Κράτη μέλη θεσπίζουν και δημοσιεύουν τις διατάξεις που είναι αναγκαίες για να συμμορφωθούν προς την παρούσα οδηγία και ενημερώνουν αμέσως περί αυτού την Επιτροπή.   Άρθρο 3  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 11 Φεβρουαρίου 1974.  Για την Επιτροπή Ο Πρόεδρος Francois-Xavier ORTOLI  (1) ΕΕ αριθ. Ν 42 της 23.2.1970, σ. 1.  (2) ΕΕ αριθ. Ν 73 της 27.3.1972, σ. 115 και 157.  (3) ΕΕ αριθ. Ν 202 της 6.9.1971, σ. 37.      ΠΑΡΑΡΤΗΜΑ   ΠΑΡΑΡΤΗΜΑ II: ΔΟΚΙΜΕΣ ΠΕΔΗΣΕΩΣ ΚΑΙ ΕΠΙΔΟΣΕΙΣ ΤΩΝ ΔΙΑΤΑΞΕΩΝ ΠΕΔΗΣΕΩΣ  Σημείο 1.1.3.4. να αναγνωσθεί: υπό την επιφύλαξη των διατάξεων του σημείου 1.1.4.2. που ακολουθεί, η οδός πρέπει να έχει επιφάνεια που να παρέχει καλές συνθήκες προσφύσεως.  Στο σημείο 1.1.4.1. προστίθεται το σημείο:  1.1.4.2. Η συμπεριφορά των οχημάτων των κατηγοριών M1, M2, M3, N1, N2, N3, O3 και O4 επί μιας οδού που έχει συνθήκες μειωμένης προσφύσεως πρέπει να πληροί τους υποδεικνυομένους στο συμπληρωματικο παράρτημα όρους.  Συμπληρωματικό παράρτημα στο σημείο 1.1.4.2: ΚΑΤΑΝΟΜΗ ΤΗΣ ΠΕΔΗΣΕΩΣ ΜΕΤΑΞΥ ΤΩΝ ΑΞΟΝΩΝ ΤΩΝ ΟΧΗΜΑΤΩΝ 1. ΓΕΝΙΚΕΣ ΔΙΑΤΑΞΕΙΣ Τα οχήματα των κατηγοριών M1, M2, M3, N1, N2, N3, O3 και O4 που δεν είναι εξοπλισμένα με μία διάταξη κατά των εμπλοκών των τροχών πρέπει να πληρούν τις προδιαγραφές του παρόντος συμπληρωματικού παραρτήματος.  2. ΣΥΜΒΟΛΙΣΜΟΙ i = δείκτης του άξονος (i = 1, εμπρόσθιος άξονας   i = 2, οπίσθιος άξονας).  Pi = κάθετος αντίδραση της οδού επί του άξονος i, υπό στατικές συνθήκες.  Ni = κάθετος αντίδραση της οδού επί του άξονος i, κατά την πέδηση.  Ti = εξασκούμενη υπό των πεδών δύναμη επί του άξονα i.  fi = Ti/Ni χρησιμοποιουμένη πρόσφυση του άξονα i.  J = επιβράδυνση του οχήματος.  g = επιτάχυνση της βαρύτητος: g = 10 m/s2.  z = ποσοστό πεδήσεως του οχήματος = J/g (1).  P = βάρος του οχήματος.  h = ύψος του κέντρου βάρους.  E = αποτύπωμα (του ελαστικού).  k = συντελεστής θεωρητικής προσφύσεως μεταξύ ελαστικού και οδού.  Ορίζονται ως καμπύλες των χρησιμοποιουμένων υπό του οχήματος προσφύσεων, οι καμπύλες που δίδουν, για καθορισμένες συνθήκες φορτώσεως, τις χρησιμοποιούμενες υπό του εμπροσθίου και του οπισθίου άξονα προσφύσεις σε συνάρτηση με το ποσοστό πεδήσεως του  οχήματος.  3. ΠΡΟΔΙΑΓΡΑΦΕΣ ΓΙΑ ΤΑ ΟΧΗΜΑΤΑ ΜΕ ΚΙΝΗΤΗΡΑ 3.1. Οχήματα με δύο άξονες 3.1.1.(2) Για όλες τις καταστάσεις φορτώσεως του οχήματος, η καμπύλη της χρησιμοποιουμένης προσφύσεως του εμπροσθίου άξονος πρέπει να ευρίσκεται υπεράνω της καμπύλης του οπισθίου άξονος:  - για όλα τα ποσοστά πεδήσεως μεταξύ 0,15 και 0,8 αν πρόκειται περί οχημάτων της κατηγορίας M1.  - για όλα τα ποσοστά πεδήσεως μεταξύ 0,15 και 0,30 αν πρόκειται περί οχημάτων των άλλων κατηγοριών, εξαιρέσει των αστικών λεωφορείων.  Επί πλέον για τις τιμές του k που περιέχονται μεταξύ 0,2 και 0,8,  z  0,1 + 0,85 (k 0,2) 3.1.2. Οι προηγούμενες συνθήκες πρέπει να πληρούνται αυτόματα.  3.1.3. Η πίεση επί της κεφαλής συζεύξεως ενός οχήματος με κινητήρα το οποίο επιτρέπεται να έλκει ένα ρυμουλκούμενο εξοπλισμένο με σύστημα πεδήσεως με αέρα δεν πρέπει να επηρεάζεται από τη λειτουργία των μηχανισμών ρυθμίσεως της πιέσεως επί των αξόνων  του έλκοντος οχήματος.  3.1.4. Για την επαλήθευση της προδιαγραφής του σημείου 3.1.1., ο κατασκευαστής πρέπει να παραδώσει τις καμπύλες χρησιμοποιουμένης προσφύσεως του εμπροσθίου και του οπισθίου άξονος οι οποίες υπολογίζονται βάσει των τύπων:  f1 =  =  f2 =  =  3.1.4.1. Άλλα οχήματα εκτός των οχημάτων ελκυστήρων για ημιρυμουλκούμενα. Οι καμπύλες χαράσσονται για τις δύο ακόλουθες καταστάσεις φορτώσεως:  - άνευ φορτίου σε κίνηση με τον οδηγό στη θέση του,  - με φορτίο- στην περίπτωση που προβλέπονται πολλές δυνατότητες κατανομής του φορτίου, λαμβάνεται υπόψη εκείνη κατά την οποία ο εμπρόσθιος άξονας είναι ο πλέον φορτισμένος.  Ως h λαμβάνονται οι τιμές που εξειδικεύονται από τον κατασκευαστή.  3.1.4.2. Οχήματα ελκυστήρες για ημιρυμουλκούμενα.  3.1.4.2.1. Οχήματα ελκυστήρες άνευ φορτίου. Οι καμπύλες χαράσσονται για το όχημα άνευ φορτίου σε κίνηση με τον οδηγό στη θέση του και λαμβάνεται ως h η οριζόμενη από τον κατασκευαστή τιμή.  3.1.4.2.2. Οχήματα ελκυστήρες με φορτίο. Το δυναμικό φορτίο του ημιρυμουλκουμένου επί του οχήματος ελκυστήρα παρίσταται με ένα στατικό βάρος P s εφαρμοζόμενο επί του γόμφου (πείρου στροφέως) του καθίσματος ζεύξεως και ίσο προς:  Ps = Pso(1 + 0,45 z) όπου P so παριστά τη διαφορά του μεγίστου βάρους του οχήματος μετά φορτίου και του βάρους του άνευ φορτίου.  Λαμβάνεται ως h η τιμή: h =  όπου ho είναι η εξειδικευμένη στο σημείο 3.1.4.2.1, τιμή hs είναι το ύψος του επιπέδου στηρίξεως του ημιρυμουλκουμένου επί του καθίσματος ζεύξεως.  Po είναι το βάρος του οχήματος ελκυστήρος άνευ φορτίου,  P = Po + Ps.  3.2. Οχήματα με περισσοτέρους των δύο άξονες Οι προδιαγραφές του σημείου 3.1 είναι εφαρμόσιμες στα έχοντα περισσοτέρους των δύο άξονες οχήματα. Οι προδιαγραφές αυτές θεωρείται ότι πληρούνται αν, για τα ποσοστά πεδήσεως τα περιλαμβανόμενα μεταξύ 0,15 και 0,30 η χρησιμοποιουμένη πρόσφυση του  εμπροσθίου άξονος είναι ανωτέρα από τη χρησιμοποιουμένη πρόσφυση τουλάχιστον ενός εκ των οπισθίων αξόνων.  4. ΠΡΟΔΙΑΓΡΑΦΕΣ ΓΙΑ ΤΑ ΗΜΙΡΥΜΟΥΛΚΟΥΜΕΝΑ 4.1. Οι ακόλουθες προδιαγραφές εφαρμόζονται μόνο για τα ημιρυμουλκούμενα των οποίων η εγκατάσταση του συστήματος πεδήσεως χρησιμοποιεί πεπιεσμένο αέρα.  4.2. Οι μηχανισμοί πεδήσεως που εξοπλίζουν τα ημιρυμουλκούμενα αυτά πρέπει να είναι τέτοιοι ώστε η καμπύλη που παριστά το ποσοστό πεδήσεως των αξόνων του ημιρυμουλκουμένου συναρτήσει της πιέσεως του αγωγού του οργάνου χειρισμού μετρουμένης στην κεφαλή  συζεύξεως να ευρίσκεται στο εσωτερικό της γραμμοσκιασμένης ζώνης του συναπτομένου στο παρόν συμπληρωματικό παράρτημα διαγράμματος.  4.3. Ο όρος αυτός πρέπει να πληρούται για όλες τις αποδεκτές καταστάσεις φορτώσεως για τους άξονες του ημιρυμουλκουμένου.  5. ΠΡΟΔΙΑΓΡΑΦΕΣ ΓΙΑ ΤΑ ΡΥΜΟΥΛΚΟΥΜΕΝΑ 5.1. Οι ακόλουθες προδιαγραφές εφαρμόζονται μόνον στα ρυμουλκούμενα των οποίων η εγκατάσταση του συστήματος πεδήσεως χρησιμοποιεί πεπιεσμένο αέρα. Δεν εφαρμόζονται στα ρυμουλκούμενα με έναν άξονα και στα ρυμουλκούμενα με δύο άξονες απέχοντες λιγότερο  των 2 m.  5.2. Για τα ρυμουλκούμενα με δύο άξονες που δεν εξαιρούνται βάσει των προδιαγραφών του σημείου 5.1, εφαρμόζονται οι προδιαγραφές του σημείου 3.1.  5.3. Τα ρυμουλκούμενα με περισσοτέρους από δύο άξονες υπόκεινται στις προδιαγραφές του σημείου 3.2.  6. ΟΡΟΙ ΠΟΥ ΠΡΕΠΕΙ ΝΑ ΠΛΗΡΟΥΝΤΑΙ ΣΕ ΠΕΡΙΠΤΩΣΗ ΒΛΑΒΗΣ ΤΟΥ ΣΥΣΤΗΜΑΤΟΣ ΚΑΤΑΝΟΜΗΣ ΤΗΣ ΠΕΔΗΣΕΩΣ Εφόσον πληρούνται οι όροι του παρόντος συμπληρωματικού παραρτήματος δι' ενός ειδικού μηχανισμού (παραδείγματος χάρη, αν γίνεται μηχανικός χειρισμός από το σύστημα αναρτήσεως του οχήματος), πρέπει να είναι δυνατό, σε περίπτωση βλάβης του μηχανισμού αυτού  ή του χειρισμού του, το όχημα να σταματήσει υπό τους προβλεπομένους για την εφεδρική πέδηση όρους.  7. ΣΗΜΑΝΣΗ 7.1. Επί των οχημάτων, εκτός αυτών που ανήκουν στην κατηγορία M1, για τα οποία οι όροι του παρόντος συμπληρωματικού παραρτήματος πληρούνται δι' ενός συστήματος στο οποίο γίνεται μηχανικός χειρισμός από το σύστημα αναρτήσεως του οχήματος, πρέπει να  υπάρχουν σημεία αναγνωρίσεως, προσδιορίζοντα την έκταση της ωφελίμου διαδρομής του συστήματος μεταξύ των θέσεων που αντιστοιχούν στην κατάσταση χωρίς φορτίο και στην κατάσταση με φορτίο του οχήματος.  7.2. Εφόσον πληρούνται οι όροι του παρόντος συμπληρωματικού παραρτήματος δι' ενός συστήματος που δρα με πεπιεσμένο αέρα, πρέπει να υποδεικνύονται επί του οχήματος οι τιμές της πιέσεως στην έξοδο του συστήματος κατά τη διάρκεια μιάς πλήρους πεδήσεως  πραγματοποιουμένης για τις δύο καταστάσεις του οχήματος δηλαδή χωρίς φορτίο και με φορτίο.  7.3. Τα αναφερόμενα σήματα στα σημεία 7.1 και 7.2 ανωτέρω πρέπει να έχουν τεθεί σε ορατή θέση και κατά τρόπo ανεξίτηλο.  8. ΕΛΕΓΧΟΣ ΤΟΥ ΟΧΗΜΑΤΟΣ Κατά τη διαδικασία εγκρίσεως ΕΟΚ ενός οχήματος, η επιφορτισμένη με τις δοκιμές τεχνική υπηρεσία πρέπει να προβεί στις επαληθεύσεις και ενδεχομένως στις συμπληρωματικές δοκιμές τις οποίες κρίνει αναγκαίες για να βεβαιωθεί ότι πληρούνται οι προδιαγραφές  του παρόντος συμπληρωματικού παραρτήματος. Το πρακτικό των συμπληρωματικών δοκιμών πρέπει να επισυναφθεί στο δελτίο εγκρίσεως ΕΟΚ.  Προβλεπόμενο στο σημείο 4.2 του συμπληρωματικού παραρτήματος διάγραμμα z = ποσοστό πεδήσεως   ΠΑΡΑΡΤΗΜΑ IX: ΥΠΟΔΕΙΓΜΑ ΓΝΩΣΤΟΠΟΙΗΣΕΩΣ ΣΧΕΤΙΚΗΣ ΠΡΟΣ ΤΗΝ ΕΓΚΡΙΣΗ ΕΟΚ ΕΝΟΣ ΤΥΠΟΥ ΟΧΗΜΑΤΟΣ ΟΣΟΝ ΑΦΟΡΑ ΤΗΝ ΠΕΔΗΣΗ  Μετά το σημείο 17 προστίθενται τα ακόλουθα νέα σημεία 17 α) και 17 α) 1:  17 α) Κατανομή της πεδήσεως μεταξύ των αξόνων του οχήματος.  17 α) 1. Το όχημα πληροί τις προδιαγραφές του συμπληρωματικού παραρτήματος στο σημείο 1.1.4.2........ ναι/όχι (3).    (1) Για τα ημιρυμουλκούμενα, z είναι η δύναμη πεδήσεως διηρημένη με το στατικό βάρος επί του (ή των) άξονος (ων) του ρυμουλκουμένου.  (2) Η προδιαγραφή του σημείου 3.1.1. δεν πρέπει να ερμηνευθεί ως επιβάλλουσα στάθμη αποτελεσματικότητος ανωτέρα της προδιαγραφομένης στο παράρτημα II.


Avis juridique important

|

31977L0143

Οδηγία 77/143/ΕΟΚ του Συμβουλίου της 29ης Δεκεμβρίου 1976 περί προσεγγίσεως της νομοθεσίας των κρατών μελών σχετικά με τον τεχνικό έλεγχο των οχημάτων και των ρυμουλκουμένων τους

Επίσημη Εφημερίδα αριθ. L 047 της 18/02/1977 σ. 0047 - 0051 Φινλανδική ειδική έκδοση: Κεφάλαιο 13 τόμος 7 σ. 0011  Ελληνική ειδική έκδοση: Κεφάλαιο 07 τόμος 2 σ. 0016  Σουηδική ειδική έκδοση: Κεφάλαιο 13 τόμος 7 σ. 0011  Ισπανική ειδική έκδοση: Κεφάλαιο 07 τόμος 2 σ. 0056  Πορτογαλική ειδική έκδοση : Κεφάλαιο 07 τόμος 2 σ. 0056

ΟΔΗΓΙΑ ΤΟΥ ΣΥΜΒΟΥΛΙΟΥ της 29ης Δεκεμβρίου 1976 περί προσεγγίσεως της νομοθεσίας των Κρατών μελών σχετικά με τον τεχνικό έλεγχο των οχημάτων και των ρυμουλκουμένων τουςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 75,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας :  ότι η πραγματοποίηση κοινής πολιτικής μεταφορών απαιτεί μεταξύ άλλων, για ορισμένες οδικές μεταφορές εντός της Κοινότητος, να εκτελούνται υπό τις ευνοϊκότερες συνθήκες όσον αφορά την ασφάλεια και τους όρους ανταγωνισμού που ισχύουν που ισχύουν μεταξύ  μεταφορέων των Κρατών μελών- ότι η ανάπτυξη της οδικής κυκλοφορίας και η αύξηση των κινδύνων και θορύβων δημιουργεί σε όλα τα Κράτη μέλη προβλήματα ασφαλείας και περιβάλλοντος- ότι ο χρόνος που απαιτείται για τη διεξαγωγή του τεχνικού ελέγχου σε ορισμένα οχήματα και οι δαπάνες αυτού του ελέγχου είναι παράγοντες οι οποίοι επηρεάζουν τους όρους ανταγωνισμού μεταξύ των οδικών μεταφορέων των Κρατών μελών- ότι τα υφιστάμενα  συστήματα ελέγχου διαφέρουν μεταξύ τους από Κράτος μέλος σε Κράτος μέλος- ότι είναι γι' αυτόν το λόγο αναγκαίο να εναρμονισθούν, κατά το μέτρο που είναι δυνατόν, η συχνότητα του ελέγχου και τα στοιχεία τα οποία θα πρέπει υποχρεωτικά να ελέγχονται- ότι η ημερομηνία εφαρμογής των μέτρων τα οποία αναφέρονται σ' αυτή την οδηγία πρέπει να καθορισθεί έτσι ώστε να δίδεται αρκετός χρόνος για να ληφθούν τα απαραίτητα διοικητικά και τεχνικά μέτρα για τη διεξαγωγή του ελέγχου,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :   Άρθρο 1  Σε κάθε Κράτος μέλος τα οχήματα που είναι εγγεγραμμένα σ' αυτό, καθώς και τα ρυμουλκούμενα και ημιρυμουλκούμενα αυτών, θα υπόκεινται σε περιοδικό τεχνικό έλεγχο σύμφωνα με την παρούσα οδηγία και τα παραρτήματά της.   Άρθρο 2  1. Οι κατηγορίες των οχημάτων που θα ελέγχονται, η συχνότητα ελέγχου και τα στοιχεία τα οποία πρέπει να ελέγχονται απαριθμούνται στα παραρτήματα I και II.  2. Τα Κράτη μέλη έχουν το δικαίωμα να εξαιρούν από το πεδίο εφαρμογής της παρούσας οδηγίας οχήματα που ανήκουν στις ένοπλες δυνάμεις και στις δυνάμεις ασφαλείας και δημοσίας τάξεως.  3. Τα Κράτη μέλη δύνανται, μετά από σύμφωνη γνώμη της Επιτροπής, να εξαιρούν από το πεδίο εφαρμογής της παρούσας οδηγίας ή να υποβάλλουν σε ειδικό καθεστώς ορισμένα οχήματα που λειτουργούν ή χρησιμοποιούνται σε εξαιρετικές περιστάσεις, καθώς και οχήματα  τα οποία ουδέποτε ή σπάνια χρησιμοποιούνται στο εθνικό οδικό δίκτυο ή έχουν αποσυρθεί προσωρινά από την κυκλοφορία.   Άρθρο 3  Κατά παρέκκλιση από τις διατάξεις των παραρτημάτων I και II, τα Κράτη μέλη δύνανται :  - να επισπεύσουν την ημερομηνία του πρώτου υποχρεωτικού τεχνικού ελέγχου και, όπου είναι δυνατόν, να υποβάλλουν τα οχήματα σε έλεγχο πριν από την εγγραφή τους,  - να περιορίζουν το χρονικό διάστημα μεταξύ δύο διαδοχικών υποχρεωτικών τεχνικών ελέγχων,  - να καθιστούν υποχρεωτικό τον έλεγχο του προαιρετικού εξοπλισμού,  - να αυξάνουν τον αριθμό των στοιχείων που θα υπόκεινται σε τεχνικό έλεγχο,  - να επεκτείνουν τον περιοδικό τεχνικό έλεγχο και σε άλλες κατηγορίες οχημάτων,  - να επιβάλλουν πρόσθετους ειδικούς ελέγχους.   Άρθρο 4  Οι τεχνικοί έλεγχοι κατά την έννοια της παρούσας οδηγίας θα διεξάγονται από το Κράτος ή από εκείνα τα όργανα ή τα συνεργεία τα οποία έχουν ορισθεί από το Κράτος και ελέγχονται κατευθείαν απ' αυτό.   Άρθρο 5  1. Τα Κράτη μέλη λαμβάνουν τα αναγκαία μέτρα για να αποδείξουν ότι ένα όχημα έχει υποστεί τεχνικό έλεγχο τον οποίο απαιτούν τουλάχιστον οι διατάξεις αυτής της οδηγίας.  2. Τα μέτρα αυτά κοινοποιούνται στα Κράτη μέλη και στην Επιτροπή.  3. Κάθε Κράτος μέλος αναγνωρίζει ως δική του τη βεβαίωση που εκδόθηκε από άλλο Κράτος μέλος και η οποία αποδεικνύει ότι ένα όχημα που είναι εγγεγραμμένο στο άλλο Κράτος, καθώς και το ρυμουλκούμενο και το ημιρυμουλκούμενό του, έχουν υποστεί τον τεχνικό  έλεγχο που απαιτούν τουλάχιστον οι διατάξεις αυτής της οδηγίας.   Άρθρο 6  Τα Κράτη μέλη εκδίδουν εντός έτους από την κοινοποίηση της παρούσας οδηγίας, μετά από σύμφωνη γνώμη της Επιτροπής, τις αναγκαίες νομοθετικές, κανονιστικές ή διοικητικές διατάξεις, και ιδιαίτερα εκείνες που αναφέρονται στις λεπτομέρειες  εφαρμογής των προθεσμιών που προβλέπονται στο παράρτημα I.   Άρθρο 7  Κατά παρέκκλιση από τις διατάξεις των παραρτημάτων I και II και μέχρι την 1η Ιανουαρίου 1983, τα Κράτη μέλη δύνανται :  - να αναβάλλουν την ημερομηνία του πρώτου υποχρεωτικού τεχνικού ελέγχου,  - να επεκτείνουν το χρονικό διάστημα που μεσολαβεί μεταξύ δύο διαδοχικών υποχρεωτικών τεχνικών ελέγχων,  - να μειώνουν τον αριθμό των στοιχείων που πρόκειται να ελέγχονται,  - να τροποποιούν τις κατηγορίες των οχημάτων που θα υπόκεινται στον υποχρεωτικό έλεγχο,  με την προϋπόθεση ότι όλα τα οχήματα θα έχουν υποστεί τεχνικό έλεγχο σύμφωνα με τις διατάξεις της παρούσας οδηγίας πριν από την ανωτέρω ημερομηνία.   Άρθρο 8  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 29 Δεκεμβρίου 1976.  Για το Συμβούλιο Ο Πρόεδρος T. WESTERTERP  (1) ΕΕ αριθ. Α 23 της 8.3.1974, σ.54.  (2) ΕΕ αριθ. Α 60 της 26.7.1973, σ.5.      ΠΑΡΑΡΤΗΜΑ I   "" ID="1">1. Οχήματα που χρησιμοποιούνται για μεταφορά επιβατών, με περισσότερες από 8 θέσεις, εκτός της θέσεως του οδηγού.> ID="2">Ένα έτος από την ημερομηνία κατά την οποία χρησιμοποιήθηκε για πρώτη φορά το όχημα και έκτοτε μια φορά κάθε  χρόνο."> ID="1">2. Οχήματα που χρησιμοποιούνται για μεταφορά εμπορευμάτων των οποίων το ανώτατο επιτρεπόμενο μικτό βάρος υπερβαίνει τα 3 500 χγρ.> ID="2">Ένα έτος από την ημερομηνία κατά την οποία χρησιμοποιήθηκε για πρώτη φορά το όχημα και έκτοτε μια  φορά κάθε χρόνο."> ID="1">3. Ρυμουλκούμενα ή ημιρυμουλκούμενα των οποίων το ανώτατο επιτρεπόμενο μικτό βάρος υπερβαίνει τα 3 500 χγρ.> ID="2">Ένα έτος από την ημερομηνία κατά την οποία χρησιμοποιήθηκε για πρώτη φορά το όχημα και έκτοτε μια φορά κάθε  χρόνο."> ID="1">4. Ταξί και αυτοκίνητα πρώτων βοηθειών.> ID="2">Ένα έτος από την ημερομηνία κατά την οποία χρησιμοποιήθηκε για πρώτη φορά το όχημα και έκτοτε μια φορά κάθε χρόνο.">      ΠΑΡΑΡΤΗΜΑ II  Ο έλεγχος θα καλύπτει τουλάχιστον τα στοιχεία που απαριθμούνται κατωτέρω, με την προϋπόθεση ότι αυτά αναφέρονται στον υποχρεωτικό εξοπλισμό του οχήματος που υπόκειται σε έλεγχο στο ενδιαφερόμενο Κράτος μέλος.  1. ΣΥΣΤΗΜΑ ΠΕΔΗΣΕΩΣ 1.1.  Συντήρηση φρένων 1.1.1. Μηχανική κατάσταση 1.1.2. Απόδοση 1.1.3. Έλεγχος στάθμης 1.1.4. Αντλία κενού και συμπιεστής 1.2. Βοηθητικά φρένα 1.2.1. Μηχανική κατάσταση 1.2.2. Απόδοση 1.2.3. Έλεγχος στάθμης 1.3. Φρένα σταθμεύσεως (χειρόφρενα) 1.3.1. Μηχανική κατάσταση 1.3.2. Απόδοση 1.4. Φρένα ρυμουλκουμένου ή ημιρυμουλκουμένου οχήματος 1.4.1. Μηχανική κατάσταση - Αυτόματο σύστημα πεδήσεως 1.4.2. Απόδοση 2. ΣΥΣΤΗΜΑ ΔΙΕΥΘΥΝΣΕΩΣ - ΤΡΟΧΟΣ ΠΗΔΑΛΙΟΥ (ΤΙΜΟΝΙ) 2.1. Μηχανική κατάσταση 2.2. Πηδάλιο (τιμόνι) 2.3. Ανοχή (παίξιμο) πηδαλίου 3. ΟΡΑΤΟΤΗΤΑ 3.1. Οπτικό πεδίο 3.2. Κατάσταση υαλοπίνακος 3.3. Καθρέπτες πορείας όπισθεν 3.4. Υαλοκαθαριστήρες 3.5. Ακροφύσια (πίδακες καθαρισμού) 4. ΦΩΤΑ, ΑΝΤΑΝΑΚΛΑΣΤΗΡΕΣ ΚΑΙ ΗΛΕΚΤΡΟΛΟΓΙΚΟΣ ΕΞΟΠΛΙΣΜΟΣ 4.1. Προβολείς και φώτα πορείας 4.1.1. Κατάσταση και λειτουργία 4.1.2. Ευθυγράμμιση 4.1.3. Διακόπτες 4.1.4. Αποτελεσματικότητα φωτιστικού πεδίου 4.2. Πλάγια φώτα και φώτα σταθμεύσεως 4.2.1. Κατάσταση και λειτουργία 4.2.2. Χρωματισμός και δυνατότητα ορατότητας 4.3. Φώτα σταθμεύσεως 4.3.1. Κατάσταση και λειτουργία 4.3.2. Χρωματισμός και αποτελεσματικότητα φωτιστικού πεδίου 4.4. Φώτα κατευθύνσεως 4.4.1. Κατάσταση και λειτουργία 4.4.2. Χρωματισμός και αποτελεσματικότητα φωτιστικού πεδίου 4.4.3. Διακόπτες 4.4.4. Συχνότητα αναλαμπής (φλας) 4.5. Εμπρόσθια και οπίσθια φώτα ομίχλης 4.5.1. Θέση 4.5.2. Κατάσταση και λειτουργία 4.5.3. Χρωματισμός και αποτελεσματικότητα φωτιστικού πεδίου 4.6. Φώτα πορείας όπισθεν 4.6.1. Κατάσταση και λειτουργία 4.6.2. Χρωματισμός και αποτελεσματικότητα φωτιστικού πεδίου 4.7. Φώτα οπισθίας πινακίδας κυκλοφορίας 4.8. Ανακλαστήρες - Κατάσταση και χρωματισμός 4.9. Φώτα ελέγχου 4.10. Ηλεκτρολογικές συνδέσεις μεταξύ ρυμουλκού και ρυμουλκουμένου ή ημιρυμουλκουμένου 4.11. Καλώδια 5. ΑΞΟΝΕΣ, ΤΡΟΧΟΙ, ΛΑΣΤΙΧΑ, ΑΝΑΡΤΗΣΗ 5.1. Άξονες 5.2. Τροχοί 5.3. Ανάρτηση 6. ΠΛΑΙΣΙΟ ΚΑΙ ΕΞΑΡΤΗΜΑΤΑ ΠΛΑΙΣΙΟΥ 6.1. Πλαίσιο και εξαρτήματα 6.1.1. Γενική κατάσταση 6.1.2. Εξάτμιση και σιγαστήρες (σιλανσιέ) 6.1.3. Δοχείο βενζίνης και σωλήνες 6.1.4. Γεωμετρικά χαρακτηριστικά και κατάσταση του οπισθίου προφυλακτήρα στα βαρέα φορτηγά 6.1.5. Υποδοχή ανταλλακτικού τροχού (ρεζέρβα) 6.1.6. Μηχανισμός ζεύξεως στα ρυμουλκά, ρυμουλκούμενα και ημιρυμουλκούμενα 6.2. Χώρος οδηγού (καμπίνα) και αμάξωμα 6.2.1. Γενική κατάσταση 6.2.2. Πλαίσιο 6.2.3. Θύρες και κλειδιά 6.2.4. Δάπεδο 6.2.5. Κάθισμα οδηγού 6.2.6. Αναβατήρας (βαθμίδες) 7. ΑΛΛΟΣ ΕΞΟΠΛΙΣΜΟΣ 7.1. Ζώνες ασφαλείας 7.2. Πυροσβεστήρες 7.3. Κλειδιά και συσκευή κατά της κλοπής 7.4. Τρίγωνο σημάνσεως 7.5. Κιβώτιο πρώτων βοηθειών 7.6. Υποστάτες (τόκοι) τροχού 7.7. Συσκευή συναγερμού 7.8. Ταχύμετρο 7.9. Ταχογράφος (ύπαρξη και ακεραιότητα σφραγίδων) 8. ΕΝΟΧΛΗΣΕΙΣ 8.1. Θόρυβος 8.2. Εξατμίσεις 8.3. Καταστολή παρεμβολών στο ραδιόφωνο 9. ΣΥΜΠΛΗΡΩΜΑΤΙΚΟΙ ΕΛΕΓΧΟΙ ΓΙΑ ΟΧΗΜΑΤΑ ΔΗΜΟΣΙΑΣ ΧΡΗΣΕΩΣ 9.1. Θύρες εξόδου (συμπεριλαμβανομένων των σφυριών για το σπάσιμο των παραθύρων), σήματα που δείχνουν τις θύρες εξόδου 9.2. Σύστημα θερμάνσεως 9.3. Σύστημα εξαερισμού 9.4. Διαστάσεις καθισμάτων 9.5. Εσωτερικός φωτισμός 10. ΤΑΥΤΟΤΗΤΑ ΟΧΗΜΑΤΟΣ 10.1. Πινακίδες κυκλοφορίας 10.2. Αριθμός πλαισίου


Avis juridique important

|

31979L0967

Οδηγία 79/967/ΕΟΚ του Συμβουλίου της 12ης Νοεμβρίου 1979 περί τροποποιήσεως των οδηγιών 66/403/ΕΟΚ, 70/457/ΕΟΚ και 70/458/ΕΟΚ «περί εμπορίας των φυτών γεωμήλων προς φύτευση, κοινού καταλόγου ποικιλιών των ειδών των γεωργικών φυτών προς φύτευση και εμπορίας των σπόρων κηπευτικών προς σπορά»

Επίσημη Εφημερίδα αριθ. L 293 της 20/11/1979 σ. 0016 - 0018 Ελληνική ειδική έκδοση: Κεφάλαιο 03 τόμος 27 σ. 0045  Ισπανική ειδική έκδοση: Κεφάλαιο 03 τόμος 16 σ. 0356  Πορτογαλική ειδική έκδοση : Κεφάλαιο 03 τόμος 16 σ. 0356  Φινλανδική ειδική έκδοση: Κεφάλαιο 3 τόμος 11 σ. 0152  Σουηδική ειδική έκδοση: Κεφάλαιο 3 τόμος 11 σ. 0152

ΟΔΗΓΙΑ ΤΟΥ ΣΥΜΒΟΥΛΙΟΥ της 12ης Νοεμβρίου 1979 περί τροποποιήσεως των οδηγιών 66/403/ΕΟΚ, 70/457/ΕΟΚ και 70/458/ΕΟΚ "περί εμπορίας των φυτών γεωμήλων προς φύτευση, κοινού καταλόγου ποικιλιών των ειδών των γεωργικών φυτών προς φύτευση και εμπορίας  των σπόρων κηπευτικών προς σπορά"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 100,  την πρόταση της Επιτροπής(1),  τη γνώμη της Συνελεύσεως(2),  τη γνώμη της Οικονομικής και Κοινωνικής Επιτροπής(3),  Εκτιμώντας:  ότι τα Κράτη Μέλη δύνανται να υποδιαιρέσουν τις κατηγορίες των φυτών γεωμήλων προς φύτευση σε κατηγορίες που ανταποκρίνονται σε διαφορετικές προϋποθέσεις- ότι πρέπει να προβλεφθεί ότι οι κοινοτικές κατηγορίες και οι προϋποθέσεις τους δύνανται να καθορισθούν με εσπευσμένη διαδικασία- ότι γι' αυτόν το σκοπό, τα Κράτη Μέλη οφείλουν ν' αποφασίσουν σε ποιο μέτρο εφαρμόζονται αυτές οι κατηγορίες στη δική τους  παραγωγή- ότι οι διατάξεις οι σχετικές με τους κοινούς καταλόγους ποικιλιών των ειδών των γεωργικών φυτών προς φύτευση και των ειδών κηπευτικών επιτρέπουν στα Κράτη Μέλη να παρέχουν, για το έδαφός τους, προθεσμία διαθέσεως των σπόρων προς σπορά ή των φυτών προς  φύτευση ποικιλιών των οποίων έληξε η αποδοχή- ότι πρέπει να προβλεφθεί προθεσμία διαθέσεως σε κοινοτικό επίπεδο για τους σπόρους προς σπορά ή τα φυτά προς φύτευση των ποικιλιών που έχουν εγγραφεί στον έναν από τους δύο κοινούς καταλόγους- ότι, με σκοπό τη βελτίωση της λειτουργίας του συστήματος του κοινού καταλόγου των ποικιλιών που αφορούν τα είδη κηπευτικών, πρέπει να προσαρμοσθούν στους κανόνες που θεσπίσθηκαν σε διεθνές επίπεδο ορισμένες διατάξεις σχετικές με την αποδοχή των  ποικιλιών σε εθνικό επίπεδο, με την ονομασία των ποικιλιών και με την ενημέρωση μεταξύ των Κρατών Μελών, λαμβάνοντας υπόψη την ανάλογη προσαρμογή ορισμένων διατάξεων που αφορούν τον κοινό κατάλογο των ποικιλιών των ειδών των γεωργικών φυτών προς φύτευση  που ήδη πραγματοποιήθηκε από την οδηγία 79/692/ΕΟΚ του Συμβουλίου της 24ης Ιουλίου 1979 περί τροποποιήσεως των οδηγιών 66/401/ΕΟΚ, 66/402/ΕΟΚ, 70/458/ΕΟΚ και 70/457/ΕΟΚ "περί εμπορίας των σπόρων προς σπορά των κτηνοτροφικών φυτών, των σπόρων προς σπορά  σιτηρών, των σπόρων προς σπορά κηπευτικών και τον κοινό κατάλογο των ποικιλιών που αφορούν τα είδη των γεωργικών φυτών προς φύτευση"(4),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στο άρθρο 3 της οδηγίας 66/403/ΕΟΚ του Συμβουλίου της 14ης Ιουλίου 1966 περί εμπορίας των φυτών γεωμήλων προς φύτευση(5), όπως τροποποιήθηκε τελευταία από την οδηγία 78/816/ΕΟΚ(6), προστίθεται η ακόλουθη παράγραφος:  "3. Σύμφωνα με τη διαδικασία που προβλέπεται στο άρθρο 19, δύνανται να καθορισθούν, για τα φυτά προς φύτευση που πιστοποιήθηκαν επισήμως:  - κοινοτικές κατηγορίες,  - οι προϋποθέσεις που ισχύουν γι'αυτές τις κατηγορίες,  - ονομασίες που εφαρμόζονται σ'αυτές τις κατηγορίες.  Τα Κράτη Μέλη δύνανται να ορίσουν σε ποιο μέτρο εφαρμόζουν αυτές τις κοινοτικές κατηγορίες, στα πλαίσια της πιστοποιήσεως της δικής τους παραγωγής."  Άρθρο 2  Η οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου των ποικιλιών των ειδών των γεωργικών φυτών προς φύτευση(7), όπως τροποποιήθηκε τελευταία από την οδηγία 79/692/ΕΟΚ, τροποποιείται ως ακολούθως:  1. Το άρθρο 14 παράγραφος 2 αντικαθίσταται από το ακόλουθο κείμενο:  "2. Τα Κράτη Μέλη δύνανται να παρέχουν για το έδαφός τους προθεσμία διαθέσεως για την πιστοποίηση και την εμπορία των σπόρων προς σπορά ή των φυτών προς φύτευση μέχρι την 30ή Ιουνίου του τρίτου έτους το αργότερο, μετά τη λήξη της αποδοχής.  Για τις ποικιλίες που έχουν περιληφθεί, δυνάμει του άρθρου 15 παράγραφος 1, στον κοινό κατάλογο των ποικιλιών που αναφέρονται στο άρθρο 18, η προθεσμία διαθέσεως που λήγει τελευταία μεταξύ αυτών που παρέχονται από τα διάφορα Κράτη Μέλη αποδοχής δυνάμει  του πρώτου εδαφίου εφαρμόζεται στην εμπορία σε όλα τα Κράτη Μέλη, στο μέτρο που οι σπόροι προς σπορά ή τα φυτά προς φύτευση της σχετικής ποικιλίας δεν υπέστησαν κανέναν περιορισμό εμπορίας όσον αφορά την ποικιλία." 2. Το άρθρο 18 συμπληρώνεται ως ακολούθως:  "Αυτή η δημοσίευση περιλαμβάνει τις ποικιλίες για τις οποίες εφαρμόζεται προθεσμία διαθέσεως σύμφωνα με το άρθρο 14 παράγραφος 2 δεύτερο εδάφιο. Αναφέρονται στη δημοσίευση τόσο η διάρκεια της προθεσμίας διαθέσεως όσο και τα Κράτη Μέλη για τα οποία  ενδεχομένως η προθεσμία δεν εφαρμόζεται."  Άρθρο 3  Η οδηγία 70/458/ΕΟΚ του Συμβουλίου της 29ης Σεπτεμβρίου 1970 περί εμπορίας των σπόρων προς σπορά κηπευτικών(8), όπως τροποποιήθηκε τελευταία από την οδηγία 79/692/ΕΟΚ, τροποποιείται ως ακολούθως:  1. Το άρθρο 5 παράγραφος 1 αντικαθίσταται από το ακόλουθο κείμενο:  "1. Μία ποικιλία ξεχωρίζει, όποια κι αν είναι η προέλευσή της, τεχνητή ή φυσική, από την αρχική ποικιλία από την οποία δημιουργήθηκε, εάν διακρίνεται εμφανώς λόγω ενός ή περισσοτέρων σημαντικών χαρακτηριστικών, από κάθε άλλη ποικιλία γνωστή στην  Κοινότητα.  Τα χαρακτηριστικά πρέπει να δύνανται να αναγνωρίζονται και να περιγράφονται ακριβώς.  Ποικιλία γνωστή στην Κοινότητα είναι κάθε ποικιλία η οποία, κατά τη στιγμή που εισάγεται δεόντως η αίτηση περί αποδοχής της ποικιλίας που πρόκειται να κριθεί:  - είτε περιλαμβάνεται στον κοινό κατάλογο των ποικιλιών των κηπευτικών ειδών ή στον κοινό κατάλογο των ποικιλιών των ειδών γεωργικών φυτών προς φύτευση,  - είτε, χωρίς να περιλαμβάνεται σε έναν από τους εν λόγω καταλόγους, γίνεται αποδεκτή ή αποτελεί αντικείμενο αιτήσεως αποδοχής, στο εν λόγω Κράτος Μέλος ή σε άλλο Κράτος Μέλος, είτε για πιστοποίηση και για θέση σε εμπορία, είτε για πιστοποίηση σε άλλες  χώρες, είτε για έλεγχο σαν τύπος σπόρων προς σπορά,  εκτός αν οι προαναφερόμενες προϋποθέσεις δεν πληρούνται σε όλα τα ενδιαφερόμενα Κράτη Μέλη πριν από την απόφαση επί της αιτήσεως περί αποδοχής της υπό κρίση ποικιλίας." 2. Στο άρθρο 7 παράγραφος 1 πρώτο εδάφιο, οι περίοδοι που ακολουθούν εισάγονται μετά τη δεύτερη περίοδο:  "Για να υπάρξει διάκριση, οι εξετάσεις καλλιεργείας περιλαμβάνουν τουλάχιστον τις διαθέσιμες συγκρινόμενες ποικιλίες, γνωστές στην Κοινότητα κατά την έννοια του άρθρου 5 παράγραφος 1. Για την εφαρμογή του άρθρου 10 περιλαμβάνονται άλλες διαθέσιμες  συγκρινόμενες ποικιλίες." 3. Το άρθρο 10 παράγραφος 3 αντικαθίσταται από το ακόλουθο κείμενο:  "3. Τα Κράτη Μέλη, λαμβάνοντας υπόψη τις διαθέσιμες πληροφορίες, μεριμνούν εξ άλλου, ώστε μία ποικιλία που δεν διακρίνεται εμφανώς:  - από μία ποικιλία αποδεκτή προηγουμένως στο εν λόγω Κράτος Μέλος ή σε άλλο Κράτος Μέλος, ή - από μία άλλη ποικιλία για την οποία απεφασίσθη όσον αφορά τη διάκριση, τη σταθερότητα και την ομοιογένεια σύμφωνα με τους κανόνες που αντιστοιχούν σ'αυτούς της παρούσας οδηγίας, χωρίς εν τούτοις να είναι ποικιλία γνωστή στην Κοινότητα κατά την έννοια  του άρθρου 5 παράγραφος 1,  φέρει την ονομασία αυτής της ποικιλίας. Αυτή η διάταξη δεν εφαρμόζεται αν αυτή η ονομασία είναι ικανή να παραπλανήσει ή να δημιουργήσει σύγχυση όσον αφορά την ποικιλία, ή εάν άλλα γεγονότα, δυνάμει του συνόλου των διατάξεων του ενδιαφερομένου Κράτους  Μέλους που διέπουν τις ονομασίες των ποικιλιών, αντιτίθενται στη χρησιμοποίησή της ή εάν το δικαίωμα τρίτων εμποδίζει την ελεύθερη χρησιμοποίηση αυτής της ονομασίας σε σχέση με την ποικιλία." 4. Στο άρθρο 10, η παλαιά παράγραφος 3 γίνεται παράγραφος 4.  5. Το άρθρο 11 παράγραφος 1 αντικαθίσταται από το ακόλουθο κείμενο:  "1. Κάθε αίτηση ή ανάληψη της αιτήσεως περί αποδοχής μιας ποικιλίας, κάθε εγγραφή σ' έναν κατάλογο ποικιλιών, καθώς και διάφορες τροποποιήσεις αυτού, κοινοποιούνται αμέσως στα άλλα Κράτη Μέλη και στην Επιτροπή." 6. Παρεμβάλλεται το άρθρο που ακολουθεί:  "Άρθρο 13α 1. Τα Κράτη Μέλη μεριμνούν ώστε να αρθούν οι αμφιβολίες που εμφανίσθηκαν μετά την αποδοχή μιας ποικιλίας, όσον αφορά την εκτίμηση της διακρίσεώς της ή της ονομασίας της κατά τη στιγμή της αποδοχής της.  2. Εφ' όσον αποδειχθεί, μετά την αποδοχή μιας ποικιλίας, ότι η προϋπόθεση της διακρίσεως κατά την έννοια του άρθρου 5 δεν είχε πληρωθεί κατά την αποδοχή, η αποδοχή αντικαθίσταται από άλλη απόφαση, ενδεχομένως δε ακύρωση, σύμφωνα με την παρούσα οδηγία.  Με αυτή την άλλη απόφαση, η ποικιλία δεν θεωρείται πλέον, με ισχύ από τη στιγμή της αρχικής αποδοχής της, ως ποικιλία γνωστή στην Κοινότητα κατά την έννοια του άρθρου 5 παράγραφος 1.  3. Εφ' όσον αποδεικνύεται, μετά την αποδοχή ποικιλίας, ότι η ονομασία της, κατά την έννοια του άρθρου 10, δεν έγινε δεκτή κατά την αποδοχή, η ονομασία προσαρμόζεται κατά τέτοιο τρόπο ώστε να είναι σύμφωνη με την παρούσα οδηγία. Τα Κράτη Μέλη δύνανται να  επιτρέψουν ώστε η παλαιά ονομασία να μπορεί να χρησιμοποιηθεί προσωρινά συμπληρωματικώς. Λεπτομέρειες σύμφωνα με τις οποίες η παλαιά ονομασία δύναται να χρησιμοποιηθεί συμπληρωματικώς, μπορούν να καθορισθούν κατά τη διαδικασία που προβλέπεται στο άρθρο  40." 7. Το άρθρο 15 παράγραφος 2 αντικαθίσταται από το ακόλουθο κείμενο:  "2. Τα Κράτη Μέλη δύνανται να παρέχουν για το έδαφός τους προθεσμία διαθέσεως για την πιστοποίηση, τον έλεγχο των τύπων σπόρων προς σπορά και την εμπορία των σπόρων προς σπορά μέχρι την 30ή Ιουνίου του τρίτου έτους το αργότερο μετά το τέλος της  αποδοχής.  Για τις ποικιλίες που αναγράφονται, δυνάμει του άρθρου 16 παράγραφος 1, στον κοινό κατάλογο των ποικιλιών που προβλέπεται στο άρθρο 17, η προθεσμία διαθέσεως που λήγει τελευταία μεταξύ αυτών που παρέχονται από τα διάφορα Κράτη Μέλη αποδοχής, δυνάμει του  πρώτου εδαφίου, εφαρμόζεται στην εμπορία σε όλα τα Κράτη Μέλη, στο μέτρο που οι σπόροι προς σπορά της συγκεκριμένης ποικιλίας δεν υπέστησαν κανέναν περιορισμό εμπορίας όσον αφορά την ποικιλία." 8. Το άρθρο 17 συμπληρώνεται ως ακολούθως:  "Αυτή η δημοσίευση περιλαμβάνει τις ποικιλίες για τις οποίες εφαρμόζεται προθεσμία διαθέσεως σύμφωνα με το άρθρο 15 παράγραφος 2 δεύτερο εδάφιο. Αναφέρονται στη δημοσίευση τόσο η διάρκεια της προθεσμίας διαθέσεως όσο και τα Κράτη Μέλη για τα οποία  ενδεχομένως η προθεσμία δεν εφαρμόζεται."  Άρθρο 4  Τα Κράτη Μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν:  - με το άρθρο 1, την 1η Ιανουαρίου 1980,  - με τις άλλες διατάξεις της παρούσας οδηγίας, την 1η Ιουλίου 1982.   Άρθρο 5  Η παρούσα οδηγία απευθύνεται στα Κράτη Μέλη.  Έγινε στις Βρυξέλλες, στις 12 Νοεμβρίου 1979.  Για το Συμβούλιο Ο Πρόεδρος J. GIBBONS  (1) ΕΕ αριθ. Α 130 της 3.6.1977, σ. 2 και ΕΕ αριθ. Α 174 της 21.7.1978, σ. 8.  (2) ΕΕ αριθ. Α 183 της 1.8.1977, σ. 64 και ΕΕ αριθ. Α 239 της 9.10.1978, σ. 54.  (3) ΕΕ αριθ. Α 180 της 28.7.1977, σ. 29 και ΕΕ αριθ. Α 114 της 7.5.1979, σ. 26.  (4) ΕΕ αριθ. Ν 205 της 13.8.1979, σ. 1.  (5) ΕΕ αριθ. 125 της 11.7.1966, σ. 2320/66.  (6) ΕΕ αριθ. Ν 281 της 6.10.1978, σ. 18.  (7) ΕΕ αριθ. Ν 225 της 12.10.1970, σ. 1.  (8) EΕ αριθ. Ν 225 της 12.10.1970, σ. 7.


title: Οδηγία 2010/89/ΕΕ της Επιτροπής, της 6ης Νοεμβρίου 2010 , για την τροποποίηση της οδηγίας 91/414/EOK του Συμβουλίου, ώστε να καταχωριστεί η ουσία quinmerac ως δραστική ουσία και για την τροποποίηση της απόφασης 2008/934/ΕΚ Κείμενο που παρουσιάζει ενδιαφέρον για τον ΕΟΧ

text:
               7.12.2010

               EL

               Επίσημη Εφημερίδα της Ευρωπαϊκής Ένωσης

               L 320/3

         ΟΔΗΓΊΑ 2010/89/ΕΕ ΤΗΣ ΕΠΙΤΡΟΠΉΣ
   της 6ης Νοεμβρίου 2010
   για την τροποποίηση της οδηγίας 91/414/EOK του Συμβουλίου, ώστε να καταχωριστεί η ουσία quinmerac ως δραστική ουσία και για την τροποποίηση της απόφασης 2008/934/ΕΚ
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:

               (1)

               Οι κανονισμοί (ΕΚ) αριθ. 451/2000 (2) και 1490/2002 (3) της Επιτροπής καθορίζουν λεπτομερείς κανόνες για την εφαρμογή του τρίτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ και θεσπίζουν κατάλογο δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα Ι της οδηγίας 91/414/ΕΟΚ. Ο εν λόγω κατάλογος περιλαμβάνει την ουσία quinmerac.

               (2)

               Σύμφωνα με το άρθρο 11ε του κανονισμού (ΕΚ) αριθ. 1490/2002 ο αιτών απέσυρε την υποστήριξή του για την καταχώριση της δραστικής ουσίας στο παράρτημα Ι της οδηγίας 91/414/ΕΟΚ εντός δύο μηνών από την παραλαβή του σχεδίου της έκθεσης αξιολόγησης. Συνεπώς, η απόφαση 2008/934/ΕΚ της Επιτροπής, της 5ης Δεκεμβρίου 2008, σχετικά με τη μη καταχώριση ορισμένων δραστικών ουσιών στο παράρτημα I της οδηγίας 91/414/ΕΟΚ του Συμβουλίου και την ανάκληση των εγκρίσεων φυτοπροστατευτικών προϊόντων που περιέχουν αυτές τις ουσίες (4) εκδόθηκε για τη μη καταχώριση της ουσίας quinmerac.

               (3)

               Σύμφωνα με το άρθρο 6 παράγραφος 2 της οδηγίας 91/414/ΕΟΚ ο αρχικός κοινοποιών (εφεξής ο αιτών) υπέβαλε νέα αίτηση ζητώντας την εφαρμογή της ταχείας διαδικασίας που προβλέπεται στα άρθρα 14 έως 19 του κανονισμού (ΕΚ) αριθ. 33/2008 της Επιτροπής, της 17ης Ιανουαρίου 2008, για τη θέσπιση λεπτομερών κανόνων εφαρμογής της οδηγίας 91/414/ΕΟΚ του Συμβουλίου όσον αφορά την καθιέρωση συνήθους και ταχείας διαδικασίας εκτίμησης των δραστικών ουσιών που συμπεριλαμβάνονταν στο πρόγραμμα εργασίας το οποίο αναφέρεται στο άρθρο 8 παράγραφος 2 της εν λόγω οδηγίας, αλλά δεν έχουν περιληφθεί στο παράρτημα I (5).

               (4)

               Η αίτηση υποβλήθηκε στο Ηνωμένο Βασίλειο, το οποίο είχε διοριστεί κράτος μέλος εισηγητής με τον κανονισμό (ΕΚ) αριθ. 451/2000. Τηρήθηκε η χρονική περίοδος για την ταχεία διαδικασία. Οι προδιαγραφές της δραστικής ουσίας και οι προβλεπόμενες χρήσεις είναι ίδιες με εκείνες που περιέχονται στην απόφαση 2008/934/ΕΚ. Η αίτηση αυτή συμφωνεί επίσης με τις υπόλοιπες ουσιώδεις και διαδικαστικές απαιτήσεις του άρθρου 15 του κανονισμού (ΕΚ) αριθ. 33/2008.

               (5)

               Το Ηνωμένο Βασίλειο αξιολόγησε τα συμπληρωματικά στοιχεία που υποβλήθηκαν από τον αιτούντα και εκπόνησε συμπληρωματική έκθεση. Διαβίβασε την εν λόγω έκθεση στην Ευρωπαϊκή Αρχή για την Ασφάλεια των Τροφίμων (εφεξής «η Αρχή») και στην Επιτροπή στις 18 Ιουνίου 2009. Η Αρχή διαβίβασε τη συμπληρωματική έκθεση στα άλλα κράτη μέλη και στον αιτούντα για σχόλια και διαβίβασε τα σχόλια που έλαβε στην Επιτροπή. Σύμφωνα με το άρθρο 20 παράγραφος 1 του κανονισμού (ΕΚ) αριθ. 33/2008 και κατόπιν αιτήματος της Επιτροπής, η Αρχή υπέβαλε τα συμπεράσματά της σχετικά με την ουσία quinmerac στην Επιτροπή την 26η Φεβρουαρίου 2010 (6). Το σχέδιο της έκθεσης αξιολόγησης, η συμπληρωματική έκθεση και τα συμπεράσματα της Αρχής επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 28 Οκτωβρίου 2010 με τη μορφή έκθεσης επανεξέτασης της Επιτροπής για την ουσία quinmerac.

               (6)

               Από τις διάφορες εξετάσεις προέκυψε ότι τα φυτοπροστατευτικά προϊόντα που περιέχουν την ουσία quinmerac ενδέχεται να πληρούν, γενικά, τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις χρήσεις που εξετάστηκαν και αναλύθηκαν στην έκθεση επανεξέτασης της Επιτροπής. Συνεπώς, είναι σκόπιμο να καταχωριστεί η ουσία quinmerac στο παράρτημα I, ώστε να εξασφαλιστεί ότι σε όλα τα κράτη μέλη οι εγκρίσεις φυτοπροστατευτικών προϊόντων που περιέχουν την εν λόγω δραστική ουσία μπορούν να χορηγούνται σύμφωνα με τις διατάξεις της εν λόγω οδηγίας.

               (7)

               Με την επιφύλαξη αυτού του συμπεράσματος, κρίνεται σκόπιμο να συγκεντρωθούν περαιτέρω πληροφορίες σχετικά με συγκεκριμένα σημεία. Το άρθρο 6 παράγραφος 1 της οδηγίας 91/414/ΕΟΚ ορίζει ότι η καταχώριση μιας δραστικής ουσίας στο παράρτημα I μπορεί να υπόκειται σε προϋποθέσεις. Συνεπώς, είναι σκόπιμο να απαιτηθεί από τον αιτούντα να υποβάλει περαιτέρω πληροφορίες για να επιβεβαιωθούν τα αποτελέσματα της εκτίμησης της επικινδυνότητας στη βάση των πιο πρόσφατων επιστημονικών γνώσεων όσον αφορά το δυναμικό του φυτικού μεταβολισμού να έχει ως συνέπεια το άνοιγμα του δακτυλίου κινολίνης, τα υπολείμματα σε καλλιέργειες αμειψισποράς και το μακροχρόνιο κίνδυνο για γαιοσκώληκες λόγω του μεταβολίτη BH 518-5.

               (8)

               Πριν από την καταχώριση μιας δραστικής ουσίας στο παράρτημα Ι πρέπει να μεσολαβήσει εύλογο χρονικό διάστημα που θα επιτρέψει στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την καταχώριση.

               (9)

               Με την επιφύλαξη των υποχρεώσεων που ορίζονται στην οδηγία 91/414/ΕΟΚ ως αποτέλεσμα της καταχώρισης μιας δραστικής ουσίας στο παράρτημα I, πρέπει να παρέχεται στα κράτη μέλη περίοδος έξι μηνών μετά την καταχώριση για να επανεξετάσουν τις υφιστάμενες εγκρίσεις φυτοπροστατευτικών προϊόντων που περιέχουν την ουσία quinmerac ώστε να εξασφαλίζεται ότι πληρούνται οι απαιτήσεις που θεσπίζονται στην οδηγία 91/414/ΕΟΚ, ιδίως στο άρθρο 13, και οι συναφείς όροι που καθορίζονται στο παράρτημα I. Τα κράτη μέλη πρέπει να τροποποιήσουν, να αντικαταστήσουν ή να ανακαλέσουν, κατά περίπτωση, τις υπάρχουσες εγκρίσεις σύμφωνα με τις διατάξεις της οδηγίας 91/414/ΕΟΚ. Κατά παρέκκλιση από την ανωτέρω προθεσμία, πρέπει να προβλεφθεί μεγαλύτερη προθεσμία για την υποβολή και την αξιολόγηση του αναφερόμενου στο παράρτημα III πλήρους φακέλου κάθε φυτοπροστατευτικού προϊόντος για κάθε προβλεπόμενη χρήση, σύμφωνα με τις ενιαίες αρχές που ορίζονται στην οδηγία 91/414/ΕΟΚ.

               (10)

               Η πείρα που αποκτήθηκε από προηγούμενες καταχωρίσεις δραστικών ουσιών στο παράρτημα I της οδηγίας 91/414/ΕΟΚ, οι οποίες αξιολογήθηκαν στο πλαίσιο του κανονισμού (ΕΟΚ) αριθ. 3600/92 της Επιτροπής, της 11ης Δεκεμβρίου 1992, σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8, παράγραφος 2, της οδηγίας 91/414/ΕΟΚ του Συμβουλίου της σχετικής με τη διάθεση φυτοπροστατευτικών προϊόντων στην αγορά (7) έχει δείξει ότι μπορεί να προκύψουν δυσκολίες κατά την ερμηνεία των καθηκόντων που έχουν οι κάτοχοι υφιστάμενων εγκρίσεων όσον αφορά την πρόσβαση σε στοιχεία. Συνεπώς, για να αποφευχθούν περαιτέρω δυσκολίες, κρίνεται αναγκαίο να αποσαφηνιστούν τα καθήκοντα των κρατών μελών, ιδίως το καθήκον να επαληθεύουν ότι ο κάτοχος μιας έγκρισης αποδεικνύει την πρόσβαση σε φάκελο που ικανοποιεί τις απαιτήσεις του παραρτήματος ΙΙ της εν λόγω οδηγίας. Ωστόσο, η εν λόγω διασαφήνιση δεν επιβάλλει νέες υποχρεώσεις στα κράτη μέλη ή στους κατόχους των αδειών, σε σχέση με τις οδηγίες που έχουν έως τώρα εκδοθεί για την τροποποίηση του παραρτήματος I.

               (11)

               Ως εκ τούτου, είναι σκόπιμο να τροποποιηθεί αναλόγως η οδηγία 91/414/ΕΟΚ.

               (12)

               Η απόφαση 2008/934/ΕΚ της Επιτροπής, της 5ης Δεκεμβρίου 2008, σχετικά με τη μη καταχώριση ορισμένων δραστικών ουσιών στο παράρτημα I της οδηγίας 91/414/ΕΟΚ του Συμβουλίου και την ανάκληση των εγκρίσεων φυτοπροστατευτικών προϊόντων που περιέχουν αυτές τις ουσίες προβλέπει τη μη καταχώριση της ουσίας quinmerac και την ανάκληση των εγκρίσεων για φυτοπροστατευτικά προϊόντα που περιέχουν την εν λόγω ουσία έως την 31η Δεκεμβρίου 2011. Είναι αναγκαίο να διαγραφεί η γραμμή που αφορά την ουσία quinmerac στο παράρτημα της εν λόγω απόφασης.

               (13)

               Συνεπώς, είναι σκόπιμο να τροποποιηθεί αναλόγως η απόφαση 2008/934/ΕΚ.

               (14)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 91/414/ΕΟΚ τροποποιείται όπως ορίζεται στο παράρτημα της παρούσας οδηγίας.
   Άρθρο 2
   Η γραμμή που αφορά την ουσία quinmerac στο παράρτημα της απόφασης 2008/934/ΕΚ διαγράφεται.
   Άρθρο 3
   Τα κράτη μέλη θεσπίζουν και δημοσιεύουν έως την 31η Οκτωβρίου 2011 το αργότερο τις νομοθετικές, κανονιστικές και διοικητικές διατάξεις που απαιτούνται για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων, καθώς και πίνακα αντιστοιχίας μεταξύ αυτών των διατάξεων και των διατάξεων της παρούσας οδηγίας.
   Εφαρμόζουν τις διατάξεις αυτές από την 1η Νοεμβρίου 2011.
   Οι διατάξεις αυτές, όταν θεσπίζονται από τα κράτη μέλη, περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   Άρθρο 4
   1.   Τα κράτη μέλη, σύμφωνα με την οδηγία 91/414/ΕΟΚ, τροποποιούν ή ανακαλούν, κατά περίπτωση, τις ισχύουσες εγκρίσεις φυτοπροστατευτικών προϊόντων που περιέχουν την ουσία quinmerac ως δραστική ουσία έως την 1η Νοεμβρίου 2011.
   Έως την ημερομηνία αυτή εξακριβώνουν, ιδιαίτερα, ότι πληρούνται οι όροι του παραρτήματος Ι της εν λόγω οδηγίας σχετικά με την ουσία quinmerac, με εξαίρεση αυτούς του μέρους Β της καταχώρισης που αφορά την εν λόγω δραστική ουσία, και ότι ο κάτοχος της έγκρισης διαθέτει ή έχει πρόσβαση σε φάκελο που πληροί τις απαιτήσεις που παραρτήματος ΙΙ της εν λόγω οδηγίας, σύμφωνα με τους όρους του άρθρου 13 της εν λόγω οδηγίας.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει την ουσία quinmerac είτε ως μόνη δραστική ουσία είτε μαζί με άλλες δραστικές ουσίες οι οποίες έχουν περιληφθεί στο παράρτημα I της οδηγίας 91/414/ΕΟΚ έως τις 30 Απριλίου 2011 το αργότερο, τα κράτη μέλη επαναξιολογούν το προϊόν σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, με βάση φάκελο ο οποίος ικανοποιεί τις απαιτήσεις του παραρτήματος III της εν λόγω οδηγίας και λαμβάνουν υπόψη το μέρος Β της καταχώρισης στο παράρτημα Ι της εν λόγω οδηγίας σχετικά με την ουσία quinmerac. Με βάση την αξιολόγηση αυτή, διαπιστώνουν αν το προϊόν πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/ΕΟΚ.
   Ύστερα από τη διαπίστωση αυτή τα κράτη μέλη:

               α)

               σε περίπτωση που ένα προϊόν περιέχει την ουσία quinmerac ως τη μόνη δραστική ουσία, κατά περίπτωση, τροποποιούν ή ανακαλούν την έγκριση έως τις 30 Απριλίου 2015 το αργότερο· ή

               β)

               σε περίπτωση που ένα προϊόν περιέχει την ουσία quinmerac ως μία από πολλές δραστικές ουσίες, κατά περίπτωση, τροποποιούν ή ανακαλούν την έγκριση έως τις 30 Απριλίου 2015 ή έως την ημερομηνία που έχει οριστεί για μια τέτοια τροποποίηση ή ανάκληση στην αντίστοιχη οδηγία ή στις οδηγίες με τις οποίες καταχωρίστηκαν η σχετική ουσία ή ουσίες στο παράρτημα Ι της οδηγίας 91/414/ΕΟΚ, εφόσον η τελευταία ημερομηνία είναι μεταγενέστερη.

         Άρθρο 5
   Η παρούσα οδηγία αρχίζει να ισχύει την 1η Μαΐου 2011.
   Άρθρο 6
   Η παρούσα οδηγία απευθύνεται στα κράτη μέλη.

      Βρυξέλλες, 6 Νοεμβρίου 2010.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 230 της 19.8.1991, σ. 1.

      (2)  ΕΕ L 55 της 29.2.2000, σ. 25.

      (3)  ΕΕ L 224 της 21.8.2002, σ. 23.

      (4)  ΕΕ L 333 της 11.12.2008, σ. 11.

      (5)  ΕΕ L 15 της 18.1.2008, σ. 5.

      (6)  Ευρωπαϊκή Αρχή για την Ασφάλεια των Τροφίμων· Συμπεράσματα σχετικά με την επανεξέταση από ομοτίμους της αξιολόγησης του κινδύνου από φυτοπροστατευτικά προϊόντα όσον αφορά τη δραστική ουσία quinmerac. Δελτίο ΕΑΑΤ 2010· 8(3):1523. [68 pp.]. d+oi:10.2903/j.efsa.2010.1523. Διατίθεται στη διαδικτυακή διεύθυνση: www.efsa.europa.eu

      (7)  ΕΕ L 366 της 15.12.1992, σ. 10.

      ΠΑΡΑΡΤΗΜΑ
      Στο τέλος του πίνακα του παραρτήματος I της οδηγίας 91/414/ΕΟΚ προστίθεται η ακόλουθη εγγραφή

                     Αριθ.

                     Κοινή ονομασία, Αριθμοί αναγνώρισης

                     Ονομασία IUPAC

                     Καθαρότητα (1)

                     Έναρξη ισχύος

                     Λήξη της καταχώρισης

                     Ειδικές διατάξεις

                     «316

                     Quinmerac
                     Αριθ. CAS: 90717-03-6

                     Αριθ. CIPAC: 563

                        7-χλωρο-3-μεθυλοκινολινο-8-καρβοξυλικό oξύ

                     ≥ 980 g/kg

                     1η Μαΐου 2011

                     30ή Απριλίου 2021

                     ΜΕΡΟΣ Α
                     Επιτρέπεται να χρησιμοποιείται μόνον ως ζιζανιοκτόνο.
                     ΤΜΗΜΑ B
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης επανεξέτασης για την ουσία quinmerac, και ιδίως τα προσαρτήματα I και II αυτής, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων στις 28 Οκτωβρίου 2010.
                     Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή στα εξής:

                                 —

                                 στην προστασία των υπογείων υδάτων, όταν η δραστική ουσία εφαρμόζεται σε περιοχές με ευάλωτο έδαφος ή/ και κλιματικές συνθήκες·

                                 —

                                 στην έκθεση των καταναλωτών μέσω της τροφής σε υπολείμματα της ουσίας quinmerac (και των μεταβολιτών της) σε επακολουθούσες καλλιέργειες αμειψισποράς.

                                 —

                                 στον κίνδυνο για τους υδρόβιους οργανισμούς και το μακροπρόθεσμο κίνδυνο για τους γαιοσκώληκες.

                           Οι όροι χρήσης περιλαμβάνουν, κατά περίπτωση, μέτρα μετριασμού του κινδύνου.
                     Τα οικεία κράτη μέλη ζητούν να υποβληθούν πληροφορίες σχετικά με:

                                 —

                                 το δυναμικό του φυτικού μεταβολισμού να έχει ως συνέπεια το άνοιγμα του δακτυλίου της κινολίνης·

                                 —

                                 τα υπολείμματα καλλιεργειών αμειψισποράς και το μακροπρόθεσμο κίνδυνο για τους γαιοσκώληκες λόγω του μεταβολίτη BH 518-5.

                           Τα εν λόγω κράτη μέλη εξασφαλίζουν ότι ο αιτών παρέχει αυτά τα επιβεβαιωτικά στοιχεία και τις πληροφορίες στην Επιτροπή έως τις 30 Απριλίου του 2013.»

         (1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση επανεξέτασης.


title: Οδηγία 2010/25/ΕΕ της Επιτροπής, της 18ης Μαρτίου 2010 , για την τροποποίηση της οδηγίας 91/414/ΕΟΚ του Συμβουλίου ώστε να καταχωριστούν οι ουσίες πενοξουλάμη (penoxsulam), proquinazid και spirodiclofen ως δραστικές ουσίες (Κείμενο που παρουσιάζει ενδιαφέρον για τον ΕΟΧ)

text:
               19.3.2010

               EL

               Επίσημη Εφημερίδα της Ευρωπαϊκής Ένωσης

               L 69/11

         ΟΔΗΓΊΑ 2010/25/ΕΕ ΤΗΣ ΕΠΙΤΡΟΠΉΣ
   της 18ης Μαρτίου 2010
   για την τροποποίηση της οδηγίας 91/414/ΕΟΚ του Συμβουλίου ώστε να καταχωριστούν οι ουσίες πενοξουλάμη (penoxsulam), proquinazid και spirodiclofen ως δραστικές ουσίες
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:

               (1)

               Σύμφωνα με το άρθρο 6 παράγραφος 2 της οδηγίας 91/414/ΕΟΚ η Ιταλία στις 29 Νοεμβρίου 2002 παρέλαβε αίτηση από την εταιρεία Dow AgroScience για την καταχώριση της δραστικής ουσίας penoxsulam στο παράρτημα Ι της οδηγίας 91/414/ΕΟΚ. Με την απόφαση 2004/131/ΕΚ της Επιτροπής (2) επιβεβαιώθηκε ότι ο φάκελος ήταν «πλήρης» υπό την έννοια ότι μπορεί να θεωρηθεί ότι ικανοποιεί, καταρχήν, τις απαιτήσεις δεδομένων και πληροφοριών των παραρτημάτων II και III της οδηγίας 91/414/ΕΟΚ.

               (2)

               Σύμφωνα με το άρθρο 6 παράγραφος 2 της οδηγίας 91/414/ΕΟΚ, το Ηνωμένο Βασίλειο έλαβε στις 9 Ιανουαρίου 2004 αίτηση από την DuPont Ltd για την καταχώριση της δραστικής ουσίας proquinazid στο παράρτημα I της οδηγίας 91/414/ΕΟΚ. Με την απόφαση 2004/686/ΕΚ της Επιτροπής (3) επιβεβαιώθηκε ότι ο φάκελος ήταν «πλήρης» υπό την έννοια ότι μπορεί να θεωρηθεί ότι ικανοποιεί, καταρχήν, τις απαιτήσεις δεδομένων και πληροφοριών των παραρτημάτων II και III της οδηγίας 91/414/ΕΟΚ.

               (3)

               Σύμφωνα με το άρθρο 6 παράγραφος 2 της οδηγίας 91/414/ΕΟΚ, οι Κάτω Χώρες έλαβαν στις 23 Αυγούστου 2001 αίτηση από την εταιρεία Bayer CropScience για την καταχώριση της δραστικής ουσίας spirodiclofen στο παράρτημα I της οδηγίας 91/414/ΕΟΚ. Με την απόφαση 2002/593/ΕΚ της Επιτροπής (4) επιβεβαιώθηκε ότι ο φάκελος ήταν «πλήρης» υπό την έννοια ότι μπορεί να θεωρηθεί ότι ικανοποιεί, καταρχήν, τις απαιτήσεις δεδομένων και πληροφοριών των παραρτημάτων II και III της οδηγίας 91/414/ΕΟΚ.

               (4)

               Για τις εν λόγω δραστικές ουσίες αξιολογήθηκαν οι επιπτώσεις στην ανθρώπινη υγεία και στο περιβάλλον, σύμφωνα με τις διατάξεις του άρθρου 6 παράγραφοι 2 και 4 της οδηγίας 91/414/ΕΟΚ, για τις χρήσεις που προτείνονται από τους αιτούντες. Τα ορισθέντα ως εισηγητές κράτη-μέλη υπέβαλαν σχέδιο έκθεσης αξιολόγησης στις 10 Φεβρουαρίου 2005 (penoxsulam), στις 14 Μαρτίου 2006 (proquinazid) και στις 21 Απριλίου 2004 (spirodiclofen).

               (5)

               Οι εκθέσεις αξιολόγησης υποβλήθηκαν σε εξέταση ομοτίμων από τα κράτη-μέλη και την ΕΑΑΤ στο πλαίσιο της ομάδας εργασίας της για την αξιολόγηση και υποβλήθηκαν στην Επιτροπή με τη μορφή επιστημονικών εκθέσεων της ΕΑΑΤ στις 31 Αυγούστου 2009 για την penoxsulam (5), στις 13 Οκτωβρίου 2009 για την proquinazid (6) και στις 27 Ιουλίου 2009 για την spirodiclofen (7). Οι εν λόγω εκθέσεις επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 22 Ιανουαρίου 2010 με τη μορφή έκθεσης ανασκόπησης της Επιτροπής για τις ουσίες penoxsulam, proquinazid και spirodiclofen.

               (6)

               Από τις διάφορες εξετάσεις που πραγματοποιήθηκαν διαπιστώθηκε ότι για φυτοπροστατευτικά προϊόντα που περιέχουν τις εν λόγω δραστικές ουσίες μπορεί να αναμένεται ότι, σε γενικές γραμμές, πληρούνται οι απαιτήσεις που καθορίζονται στο άρθρο 5 παράγραφος 1 στοιχεία α) και β) και στο άρθρο 5 παράγραφος 3 της οδηγίας 91/414/ΕΟΚ, ιδίως όσον αφορά τις χρήσεις οι οποίες εξετάστηκαν και παρουσιάστηκαν λεπτομερώς στην έκθεση ανασκόπησης της Επιτροπής. Ως εκ τούτου, είναι σκόπιμο να καταχωριστούν οι ουσίες dimoxystrobin και fluoxastrobin στο παράρτημα I της ανωτέρω οδηγίας, για να διασφαλιστεί ότι σε όλα τα κράτη μέλη οι άδειες για φυτοπροστατευτικά προϊόντα που περιέχουν τις εν λόγω δραστικές ουσίες μπορούν να χορηγούνται σύμφωνα με τις διατάξεις της εν λόγω οδηγίας.

               (7)

               Με την επιφύλαξη αυτού του συμπεράσματος, κρίνεται σκόπιμο να ληφθούν περισσότερες πληροφορίες σχετικά με ορισμένα ειδικά σημεία. Το άρθρο 6 παράγραφος 1 της οδηγίας 91/414/ΕΟΚ ορίζει ότι η καταχώριση μιας δραστικής ουσίας στο παράρτημα I ενδέχεται να υπόκειται σε όρους. Ενδείκνυται, όσον αφορά την penoxsulam, να απαιτηθεί από τον αιτούντα να υποβάλει περαιτέρω πληροφορίες ως προς τον εκτός αγρού κίνδυνο για τα υψηλά υδρόβια φυτά.

               (8)

               Με την επιφύλαξη των υποχρεώσεων που προβλέπονται στην οδηγία 91/414/ΕΟΚ ως συνέπεια της καταχώρισης μιας δραστικής ουσίας στο παράρτημα I, πρέπει να παρέχεται στα κράτη μέλη περίοδος έξι μηνών μετά την καταχώριση για να εξετάζουν τις υφιστάμενες προσωρινές εγκρίσεις φυτοπροστατευτικών προϊόντων που περιέχουν τις ουσίες penoxsulam, proquinazid ή spirodiclofen ώστε να εξασφαλίζεται ότι πληρούνται οι απαιτήσεις που ορίζονται στην οδηγία 91/414/ΕΟΚ, ιδίως στο άρθρο 13, και οι συναφείς όροι που προβλέπονται στο παράρτημα I. Τα κράτη μέλη πρέπει να μετατρέπουν τις υφιστάμενες προσωρινές εγκρίσεις σε πλήρεις εγκρίσεις, να τις τροποποιούν ή να τις ανακαλούν σύμφωνα με τις διατάξεις της οδηγίας 91/414/ΕΟΚ. Κατά παρέκκλιση από την ανωτέρω προθεσμία, μεγαλύτερη προθεσμία θα πρέπει να προβλεφθεί για την υποβολή και αξιολόγηση του πλήρους φακέλου του παραρτήματος III κάθε φυτοπροστατευτικού προϊόντος για κάθε χρήση για την οποία προορίζεται σύμφωνα με τις ενιαίες αρχές της οδηγίας 91/414/ΕΟΚ.

               (9)

               Ως εκ τούτου, είναι σκόπιμο να τροποποιηθεί αναλόγως η οδηγία 91/414/ΕΟΚ.

               (10)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 91/414/ΕΟΚ τροποποιείται όπως ορίζεται στο παράρτημα της παρούσας οδηγίας.
   Άρθρο 2
   1.   Τα κράτη μέλη θεσπίζουν και δημοσιεύουν έως τις 31 Ιανουαρίου 2011 το αργότερο τις νομοθετικές, κανονιστικές και διοικητικές διατάξεις που απαιτούνται για να συμμορφωθούν με την παρούσα οδηγία. Κοινοποιούν αμέσως στην Επιτροπή το κείμενο των εν λόγω διατάξεων καθώς και έναν πίνακα αντιστοιχίας μεταξύ των διατάξεων αυτών και των διατάξεων της παρούσας οδηγίας.
   Οι διατάξεις αυτές τίθενται σε ισχύ από την 1η Φεβρουαρίου 2011.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των κύριων διατάξεων εσωτερικού δικαίου τις οποίες θεσπίζουν στον τομέα που διέπει η παρούσα οδηγία.
   Άρθρο 3
   1.   Τα κράτη μέλη, σύμφωνα με την οδηγία 91/414/ΕΟΚ, τροποποιούν ή αποσύρουν, κατά περίπτωση, τις ισχύουσες εγκρίσεις φυτοπροστατευτικών προϊόντων που περιέχουν τις ουσίες penoxsulam, proquinazid or spirodiclofen ως δραστικές ουσίες έως τις 31 Ιανουαρίου 2011. Έως την ημερομηνία αυτή, εξακριβώνουν, ειδικότερα, ότι πληρούνται οι όροι του παραρτήματος Ι της εν λόγω οδηγίας σχετικά με τις ουσίες fludioxonil, clomazone και prosulfocarb, με εξαίρεση αυτούς του τμήματος Β της καταχώρισης που αφορά τις εν λόγω δραστικές ουσίες και ότι ο κάτοχος της έγκρισης έχει στην κατοχή του ή έχει πρόσβαση σε φάκελο που πληροί τις απαιτήσεις που παραρτήματος ΙΙ της εν λόγω οδηγίας, σύμφωνα με τους όρους του άρθρου 13 παράγραφος 2 της εν λόγω οδηγίας.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει penoxsulam, proquinazid ή spirodiclofen είτε ως μόνη δραστική ουσία είτε μαζί με άλλες δραστικές ουσίες οι οποίες έχουν όλες καταχωριστεί στο παράρτημα I της οδηγίας 91/414/ΕΟΚ έως τις 31 Ιουλίου 2010 το αργότερο, τα κράτη μέλη επαναξιολογούν το προϊόν σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, με βάση φάκελο ο οποίος πληροί τις απαιτήσεις του παραρτήματος III της εν λόγω οδηγίας και λαμβάνοντας υπόψη το μέρος Β της καταχώρισης στο παράρτημα Ι της εν λόγω οδηγίας σχετικά με τις ουσίες penoxsulam, proquinazid ή spirodiclofen. Με βάση την αξιολόγηση αυτή, προσδιορίζουν κατά πόσον το προϊόν πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/ΕΟΚ.
   Ύστερα από αυτή τη διαπίστωση, τα κράτη μέλη:

               α)

               σε περίπτωση που ένα προϊόν περιέχει penoxsulam, proquinazid ή spirodiclofen ως τη μόνη δραστική ουσία, τροποποιούν ή ανακαλούν, κατά περίπτωση, την άδεια έως τις 31 Ιανουαρίου 2012 το αργότερο· ή

               β)

               στην περίπτωση προϊόντος που περιέχει penoxsulam, proquinazid ή spirodiclofen ως δραστική ουσία σε συνδυασμό με άλλες δραστικές ουσίες, τροποποιούν ή ανακαλούν, ανάλογα με την περίπτωση, την έγκριση έως τις 31 Ιανουαρίου 2012 ή έως την ημερομηνία που έχει οριστεί για τέτοιου είδους τροποποίηση ή ανάκληση στη σχετική οδηγία ή στις σχετικές οδηγίες για την προσθήκη της εν λόγω ουσίας ή των εν λόγω ουσιών στο παράρτημα I της οδηγίας 91/414/ΕΟΚ, ανάλογα με το ποια ημερομηνία είναι μεταγενέστερη.

         Άρθρο 4
   Η παρούσα οδηγία αρχίζει να ισχύει την 1η Αυγούστου 2010.
   Άρθρο 5
   Η παρούσα οδηγία απευθύνεται στα κράτη μέλη.

      Βρυξέλλες, 18 Μαρτίου 2010.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 230 της 19.8.1991, σ. 1.

      (2)  ΕΕ L 37 της 10.2.2004, σ. 34.

      (3)  ΕΕ L 313 της 12.10.2004, σ. 21.

      (4)  ΕΕ L 192 της 11.7.2002, σ. 60.

      (5)  Επιστημονική έκθεση ΕΑΑΤ (2009) 343, 1-90, «Conclusion regarding the peer review of the pesticide risk assessment of the active substance fipronil» (τελική μορφή: 31 Αυγούστου 2009).

      (6)  Επιστημονική έκθεση ΕΑΑΤ (2009) 7(10):1350, 1-135, «Conclusion regarding the peer review of the pesticide risk assessment of the active substance proquinazid» (τελική μορφή: 13 Οκτωβρίου 2009).

      (7)  Επιστημονική έκθεση ΕΑΑΤ (2009) 339, 1-86, «Conclusion regarding the peer review of the pesticide risk assessment of the active substance spirodiclofen» (τελική μορφή: 27 Ιουλίου 2009).

      ΠΑΡΑΡΤΗΜΑ
      Στο τέλος του πίνακα του παραρτήματος I της οδηγίας 91/414/ΕΟΚ προστίθενται οι ακόλουθες σειρές:

                     Αριθ.

                     Κοινή ονομασία, αριθμοί ταυτοποίησης

                     Ονομασία IUPAC

                     Καθαρότητα (1)

                     Έναρξη ισχύος

                     Λήξη της καταχώρισης

                     Ειδικές διατάξεις

                     «306

                     Penoxsulam
                     Αριθ. CAS 219714-96-2
                     Αριθ. CIPAC 758

                        3-(2,2-διφθοροαιθοξυ)-N-(5,8-διμεθοξυ[1,2,4]τριαζολο[1,5-c]πυριμιδιν-2-υλοl)-α,α,α-τριφθοροτολουολο-2-σουλφοναμίδιο

                     > 980 g/kg
                     Η ουσία πρόσμιξης
                     Bis-CHYMP
                     2-χλωρο-4-[2-(2-χλωρο-5-μεθοξυ-4-πυριμιδινυλ)υδραζινο]-5-μεθοξυπυριμιδίνη, δεν πρέπει να υπερβαίνει το 0,1 g/kg στο τεχνικό υλικό

                     1η Αυγούστου 2010

                     31 Ιουλίου 2020

                     ΜΕΡΟΣ Α
                     Επιτρέπεται να χρησιμοποιείται μόνον ως ζιζανιοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την penoxsulam, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων στις 22 Ιανουαρίου 2010.
                     Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή στα εξής:

                                 —

                                 στην προστασία των υδρόβιων οργανισμών,

                                 —

                                 στη μέσω της τροφής έκθεση των καταναλωτών στα υπολείμματα του μεταβολίτη BSCTA σε επακολουθούσες εναλλασσόμενες καλλιέργειες,

                                 —

                                 στην προστασία των υπόγειων υδάτων, όταν η δραστική ουσία χρησιμοποιείται σε περιοχές με ευαίσθητα εδαφικά ή/και κλιματικά χαρακτηριστικά.

                           Στους όρους έγκρισης πρέπει να περιλαμβάνονται μέτρα άμβλυνσης του κινδύνου, όπου χρειάζεται.
                     Τα οικεία κράτη μέλη εξασφαλίζουν ότι ο κοινοποιών υποβάλλει στην Επιτροπή περισσότερες πληροφορίες για τον κίνδυνο που διατρέχουν τα εκτός του αγρού υψηλότερα υδρόβια πτηνά. Τα ενδιαφερόμενα κράτη μέλη εξασφαλίζουν ότι ο κοινοποιών υποβάλλει τέτοιου είδους πληροφορίες στην Επιτροπή έως την 31η Ιουλίου 2012.
                     Το κράτος μέλος εισηγητής θα ενημερώσει την Επιτροπή σύμφωνα με το άρθρο 13 παράγραφος 5, σχετικά με την προδιαγραφή του τεχνικού υλικού όπως παράγεται για εμπορικούς σκοπούς.

                     307

                     Proquinazid
                     Αριθ. CAS 189278-12-4
                     Αριθ. CIPAC 764

                        6-ιωδο-2-προποξυ-3-προπυλοκιναζολιν-4(3Η)-όνη

                     ≥ 950 g/kg

                     1η Αυγούστου 2010

                     31 Ιουλίου 2020

                     ΜΕΡΟΣ Α
                     Μπορεί να επιτρέπεται η χρήση της μόνο ως μυκητοκτόνου.
                     ΜΕΡΟΣ Β
                     Για την εφαρμογή των ομοιόμορφων αρχών του παραρτήματος VI, λαμβάνονται υπόψη τα συμπεράσματα της έκθεσης επανεξέτασης για την proquinazid, και ειδικότερα τα προσαρτήματα I και II όπως οριστικοποιήθηκαν στη μόνιμη επιτροπή για την τροφική αλυσίδα και την υγεία των ζώων, στις 22 Ιανουαρίου 2010.
                     Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή στα εξής:

                                 —

                                 στον μακροπρόθεσμο κίνδυνο για τα πτηνά που τρέφονται με γαιοσκώληκες όσον αφορά τις χρήσεις στην άμπελο,

                                 —

                                 στην τοξικότητα για τους υδρόβιους οργανισμούς

                                 —

                                 στην έκθεση των καταναλωτών μέσω της τροφής σε υπολείμματα proquinazid σε προϊόντα ζωικής προέλευσης και σε επακολουθούσες εναλλασσόμενες καλλιέργειες.

                                 —

                                 στην ασφάλεια του χειριστή.

                           Στους όρους έγκρισης πρέπει να περιλαμβάνονται μέτρα άμβλυνσης του κινδύνου, όπου χρειάζεται.
                     Το κράτος μέλος εισηγητής ενημερώνει την Επιτροπή, σύμφωνα με το άρθρο 13 παράγραφος 5, σχετικά με την προδιαγραφή του τεχνικού υλικού όπως παράγεται για εμπορικούς σκοπούς.

                     308

                     Spirodiclofen
                     Αριθ. CAS 148477-71-8
                     Αριθ. CIPAC 737

                        2,2-διμεθυλοβουτυρικό 3-(2,4-διχλωροφαινυλο)-2-οξο-1-οξασπειρο[4.5]δεκ-3-εν-4-ύλιο

                     ≥ 965 g/kg
                     Οι ακόλουθες ουσίες πρόσμιξης δεν πρέπει να υπερβαίνουν ορισμένη ποσότητα στο τεχνικό υλικό:
                     3-(2,4-διχλωροφαινυλο)-4-υδροξυ-1-οξασπειρο[4.5]δεκ-3-εν-2-όνη (BAJ-2740-ενόλη): ≤ 6 g/kg
                     N,N-διμεθυλακεταμίδιο: ≤ 4 g/kg

                     1η Αυγούστου 2010

                     31 Ιουλίου 2020

                     ΜΕΡΟΣ Α
                     Επιτρέπεται να χρησιμοποιείται μόνον ως ακαρεοκτόνο ή εντομοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την spirodiclofen, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων στις 22 Ιανουαρίου 2010.
                     Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή στα εξής:

                                 —

                                 στον μακροπρόθεσμο κίνδυνο για τους υδρόβιους οργανισμούς,

                                 —

                                 στην ασφάλεια του χειριστή,

                                 —

                                 στον κίνδυνο για κηρήθρες μελισσών.

                           Οι όροι έγκρισης πρέπει να περιλαμβάνουν, κατά περίπτωση, μέτρα άμβλυνσης του κινδύνου.»

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.


Avis juridique important

|

31985L0203

Οδηγία 85/203/ΕΟΚ του Συμβουλίου της 7ης Μαρτίου 1985 σχετικά με τις προδιαγραφές ποιότητας του αέρα για το διοξείδιο του αζώτου

Επίσημη Εφημερίδα αριθ. L 087 της 27/03/1985 σ. 0001 - 0007 Ισπανική ειδική έκδοση: Κεφάλαιο 15 τόμος 5 σ. 0133  Πορτογαλική ειδική έκδοση : Κεφάλαιο 15 τόμος 5 σ. 0133  Φινλανδική ειδική έκδοση: Κεφάλαιο 15 τόμος 6 σ. 0213  Σουηδική ειδική έκδοση: Κεφάλαιο 15 τόμος 6 σ. 0213

ΟΔΗΓΙΑ ΤΟΥ ΣΥΜΒΟΥΛΙΟΥ της 7ης Μαρτίου 1985 σχετικά με τις προδιαγραφές ποιότητας του αέρα για το διοξείδιο του αζώτουΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 100 και 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι τα προγράμματα δράσης των Ευρωπαϊκών Κοινοτήτων για θέματα περιβάλλοντος του 1973 (4), του 1977 (5) και του 1982 (6) προβλέπουν την ανάληψη δράσης προτεραιότητας κατά του διοξειδίου του αζώτου λόγω των επιβλαβών ιδιοτήτων αυτού, λαμβάνοντας υπόψη το  σημερινό επίπεδο γνώσεων όσον αφορά τις επιπτώσεις του στην ανθρώπινη υγεία και το περιβάλλον- ότι οι διαθέσιμες τεχνικές και επιστημονικές πληροφορίες δεν επαρκούν ώστε να μπορέσει το Συμβούλιο να θεσπίσει ειδικά πρότυπα για το περιβάλλον εν γένει και ότι η θέσπιση οριακών τιμών για την προστασία της ανθρώπινης υγείας θα συμβάλει, επίσης, στην  προστασία του περιβάλλοντος- ότι η διάσταση που τυχόν υπάρχει μεταξύ των διατάξεων που ισχύουν ήδη ή αυτών που βρίσκονται στο στάδιο της προπαρασκευής στα διάφορα κράτη μέλη και που αφορούν το διοξείδιο του αζώτου στον αέρα ενδέχεται να δημιουργήσει άνισες συνθήκες ανταγωνισμού, με  αποτέλεσμα να υπάρξουν άμεσες επιπτώσεις στη λειτουργία της κοινής αγοράς- ότι, συνεπώς, πρέπει να πραγματοποιηθεί στον τομέα αυτόν η προσέγγιση των νομοθεσιών που προβλέπεται από το άρθρο 100 της συνθήκης- ότι ένα από τα ουσιαστικά καθήκοντα της Κοινότητας είναι η μέριμνα για την αρμονική ανάπτυξη των οικονομικών δραστηριοτήτων στο σύνολο της Κοινότητας και για τη συνεχή και ισόρροπη οικονομική επέκταση- ότι οι επιδιώξεις αυτές δεν είναι δυνατό να  εννοηθούν χωρίς τον αγώνα κατά της ρύπανσης και των οχλήσεων και χωρίς τη βελτίωση της ποιότητας της ζωής και την προστασία του περιβάλλοντος- ότι, επειδή οι αναγκαίες εξουσίες για την ανάληψη σχετικής δράσης δεν προβλέπονται από τη συνθήκη, πρέπει να  εφαρμοστεί το άρθρο 235 της συνθήκης- ότι η προστασία τηε ανθρώπινης υγείας και του περιβάλλοντος επιβάλλει τον καθορισμό οριακής τιμής, την οποία δεν πρέπει να υπερβαίνει το διοξείδιο του αζώτου στο έδαφος των κρατών μελών κατά τη διάρκεια καθορισμένων περιόδων και η οποία πρέπει να  βασίζεται στα αποτελέσματα των εργασιών που πραγματοποιήθηκαν στα πλαίσια της Παγκόσμιας Οργάνωσης Υγείας και που αφορούσαν συγκεκριμένα τις σχέσεις μεταξύ δόσεων και αποτελεσμάτων για το διοξείδιο του αζώτου- ότι, παρά τα λαμβανόμενα μέτρα, υπάρχει κίνδυνος να μην τηρηθεί η εν λόγω οριακή τιμή σε ορισμένες ζώνες- ότι τα κράτη μέλη μπορούν να τύχουν του ευεργετήματος παρεκκλίσεων περιορισμένης διάρκειας, υπό τον όρο ότι θα υποβάλουν στην Επιτροπή σχέδια για  τη σταδιακή βελτίωση της ποιότητας του αέρα στις ζώνες αυτές- ότι αναμένεται ότι το Συμβούλιο θα εκδώσει προσεχώς μια νέα νομική πράξη η οποία θα επιτρέπει στα κράτη μέλη να καθιερώσουν σημαντικά κατώτερες οριακές τιμές για τα καυσαέρια των οχημάτων με κινητήρα- ότι τα μέτρα που λαμβάνονται δυνάμει της παρούσας οδηγίας πρέπει να είναι οικονομικά πραγματοποιήσιμα και συμβιβάσιμα με την ισόρροπη ανάπτυξη- ότι το διοξείδιο του αζώτου δρα και ως προπομπός για το σχηματισμό φωτοχημικών οξειδωτικών ενώσεων που μπορεί να έχουν επιβλαβείς επιπτώσεις στον άνθρωπο και το περιβάλλον και ότι η λήψη προληπτικών μέτρων μπορεί να περιορίσει το σχηματισμό των ενώσεων  αυτών- ότι είναι απαραίτητο να τεθούν σε λειτουργία σταθμοί μέτρησης για την τήρηση των οριακών τιμών του διοξειδίου του αζώτου και ότι καλό είναι οι σταθμοί αυτοί να μετρούν, επίσης, το μονοξείδιο του αζώτου που αποτελεί ενδιάμεση ένωση για το σχηματισμό του  διοξειδίου του αζώτου- ότι, επειδή στα κράτη μέλη χρησιμοποιούνται διαφορετικές μέθοδοι ανάλυσης, πρέπει να επιτρέπεται υπό ορισμένους όρους η χρησιμοποίηση μεθόδων ανάλυσης που διαφέρουν από τη μέθοδο αναφοράς που προβλέπεται από την οδηγία- ότι, εκτός από την οριακή τιμή, είναι σκόπιμο να προβλεφθούν ενδεικτικές τιμές για μια καλύτερη προστασία της ανθρώπινης υγείας και οι οποίες θα συμβάλουν στη μακροπρόθεσμη προστασία του περιβάλλοντος- ότι η μέθοδος αναφοράς της ανάλυσης που προβλέπεται στην παρούσα οδηγία καλό είναι να αναπτυχθεί αργότερα με βάση την τεχνολογική και επιστημονική πρόοδο που σημειώνεται στον τομέα αυτό- ότι, για να διευκολυνθεί η διεξαγωγή των αναγκαίων εργασιών, είναι  σκόπιμο να προβλεφθεί διαδικασία που να καθιερώνει στενή συνεργασία μεταξύ των κρατών μελών και της Επιτροπής των Ευρωπαϊκών Κοινοτήτων, στα πλαίσια μιας επιτροπής για την προσαρμογή στην τεχνική και επιστημονική πρόοδο,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Αντικείμενο της παρούσας οδηγίας είναι:  - ο καθορισμός μιας οριακής τιμής (παράρτημα I) για το διοξείδιο του αζώτου που περιέχεται στην ατμόσφαιρα, με σκοπό ειδικά την προστασία της ανθρώπινης υγείας από τις συνέπειες της παρουσίας διοξειδίου του αζώτου στο περιβάλλον,  - η πρόβλεψη ενδεικτικών τιμών (παράρτημα II) για το διοξείδιο του αζώτου που περιέχεται στην ατμόσφαιρα, με σκοπό τη βελτίωση της προστασίας της ανθρώπινης υγείας και τη συμβολή στη μακροπρόθεσμη προστασία του περιβάλλοντος.  2. Η παρούσα οδηγία δεν εφαρμόζεται όσον αφορά την επαγγελματική έκθεση ούτε όσον αφορά το εσωτερικό των κτιρίων.   Άρθρο 2  Για τους σκοπούς της παρούσας οδηγίας εννοούνται:  - με τον όρο "οριακή τιμή": η συγκέντρωση διοξειδίου του αζώτου, σύμφωνα με τον πίνακα του παραρτήματος I, η οποία δεν πρέπει να ξεπεραστεί στο σύνολο του εδάφους των κρατών μελών κατά τη διάρκεια καθορισμένων περιόδων και υπό τις προϋποθέσεις που  διευκρινίζονται στα επόμενα άρθρα,  - με τον όρο "ενδεικτικές τιμές": οι συγκεντρώσεις διοξειδίου του αζώτου που αναφέρονται στο παράρτημα II. Οι τιμές αυτές λαμβάνονται υπόψη για καθορισμένες περιόδους και προορίζονται να χρησιμεύσουν, ιδίως, ως σημεία αναφοράς για την καθιέρωση ειδικών  καθεστώτων στο εσωτερικό των ζωνών που καθορίζουν τα κράτη μέλη.   Άρθρο 3  1. Τα κράτη μέλη λαμβάνουν τα αναγκαία μέτρα ώστε, από την 1η Ιουλίου 1987, οι συγκεντρώσεις διοξειδίου του αζώτου στην ατμόσφαιρα, οι οποίες μετρούνται σύμφωνα με το παράρτημα III, να μην υπερβαίνουν την οριακή τιμή του παραρτήματος I.  2. Όταν, πάντως, λόγω ειδικών περιστάσεων, υπάρχει κίνδυνος οι συγκεντρώσεις διοξειδίου του αζώτου στην ατμόσφαιρα, παρά τα μέτρα που έχουν ληφθεί, να υπερβούν σε ορισμένες ζώνες και μετά την 1η Ιουλίου 1987 την οριακή τιμή του παραρτήματος I, το  ενδιαφερόμενο κράτος μέλος ενημερώνει σχετικά την Επιτροπή πριν από την 1η Ιουλίου 1987.  Το κράτος μέλος αυτό κοινοποιεί το συντομότερο δυνατό στην Επιτροπή σχέδια για τη σταδιακή βελτίωση της ποιότητας του αέρα στις ζώνες αυτές. Τα σχέδια αυτά, τα οποία καταρτίζονται βάσει κατάλληλων πληροφοριών σχετικά με τη φύση, την προέλευση και την  εξέλιξη της ρύπανσης αυτής, περιγράφουν ειδικότερα τα μέτρα που έχουν ληφθεί ή που πρόκειται να ληφθούν, καθώς και τις διαδικασίες που εφαρμόζονται ή που πρόκειται να εφαρμοστούν στο κράτος μέλος. Τα μέτρα και οι διαδικασίες αυτές πρέπει να αποβλέπουν  στη μείωση, στις ζώνες αυτές, των συγκεντρώσεων του διοξειδίου του αζώτου στην ατμόσφαιρα σε τιμές κατώτερες ή ίσες με την οριακή τιμή του παραρτήματος I, το συντομότερο δυνατό και το αργότερο έως την 1η Ιανουαρίου 1994.   Άρθρο 4  1. Το ενδιαφερόμενο κράτος μέλος μπορεί να καθορίσει τιμές κατώτερες από την οριακή τιμή του παραρτήματος I στις ζώνες στις οποίες κρίνει ότι είναι αναγκαίο να περιοριστεί ή να αποφευχθεί η προβλέψιμη αύξηση της ρύπανσης από διοξείδιο του  αζώτου, ιδίως λόγω οικιστικής ή βιομηχανικής ανάπτυξης.  2. Όταν το ενδιαφερόμενο κράτος μέλος κρίνει ότι σε ορισμένες ζώνες επιβάλλεται ιδιαίτερη προστασία του περιβάλλοντος, μπορεί να καθορίσει για τις ζώνες αυτές τιμές που είναι γενικά κατώτερες από τις ενδεικτικές τιμές του παραρτήματος II.   Άρθρο 5  Τα κράτη μέλη μπορούν οποιαδήποτε στιγμή να καθορίσουν αυστηρότερες τιμές από αυτές που προβλέπει η παρούσα οδηγία.   Άρθρο 6  Τα κράτη μέλη εγκαθιστούν σταθμούς μετρήσεων που προορίζονται να παρέχουν τα αναγκαία στοιχεία για την εφαρμογή της παρούσας οδηγίας, σύμφωνα με τις ειδικές διατάξεις του παραρτήματος III, ιδίως στις ζώνες όπου σημειώνεται ή ενδέχεται να  σημειωθεί υπέρβαση της οριακής τιμής, καθώς και στις ζώνες που αναφέρονται στο άρθρο 4.  Οι σταθμοί αυτοί είναι δυνατό να μετρούν και τη συγκέντρωση του μονοξειδίου του αζώτου.   Άρθρο 7  1. Από την 1η Ιουλίου 1987, και το αργότερο έξι μήνες μετά τη λήξη της ετήσιας περιόδου αναφοράς (31 Δεκεμβρίου), τα κράτη μέλη γνωστοποιούν στην Επιτροπή τις περιπτώσεις υπέρβασης της οριακής τιμής του παραρτήματος I, καθώς και τις  συγκεντρώσεις που παρατηρήθηκαν.  2. Τα κράτη μέλη ανακοινώνουν επίσης στην Επιτροπή, το αργότερο ένα χρόνο μετά τη λήξη της ετήσιας περιόδου αναφοράς, τους λόγους στους οποίους οφείλονται οι υπερβάσεις αυτές, καθώς και τα μέτρα που έλαβαν για να τις αντιμετωπίσουν.  3. Επίσης, τα κράτη μέλη ανακοινώνουν στην Επιτροπή, μετά από αίτησή της,  - τις συγκεντρώσεις που μετρήθηκαν,  - τις οριακές τιμές, τις προθεσμίες και τα χρονοδιαγράμματα που έχουν καθορίσει,  - τα κατάλληλα μέτρα που ενδεχομένως έχουν λάβει,  όσον αφορά τις ζώνες που αναφέρονται στις παραγράφους 1 και 2 του άρθρου 4.  Οι πληροφορίες αυτές πρέπει, επίσης, να είναι στη διάθεση του κοινού.   Άρθρο 8  Η Επιτροπή δημοσιεύει, κατά περιόδους, συνθετική έκθεση σχετικά με την εφαρμογή της παρούσας οδηγίας.   Άρθρο 9  Η εφαρμογή των μέτρων που λαμβάνονται δυνάμει της παρούσας οδηγίας δεν πρέπει να έχει ως αποτέλεσμα την αισθητή χειροτέρευση της ποιότητας του αέρα σε μη αστικές περιοχές όπου το επίπεδο της ρύπανσης από το διοξείδιο του αζώτου, κατά την έναρξη  της εφαρμογής της παρούσας οδηγίας, είναι χαμηλό σε σχέση με την οριακή τιμή του παραρτήματος I.   Άρθρο 10  Για την εφαρμογή της παρούσας οδηγίας, τα κράτη μέλη χρησιμοποιούν:  - είτε τη μέθοδο αναφοράς για την ανάλυση που αναφέρεται στο παράρτημα IV,  - είτε οποιαδήποτε άλλη μέθοδο ανάλυσης, εφόσον θα έχουν αποδείξει στην Επιτροπή ότι είναι ισοδύναμη με τη μέθοδο αναφοράς.   Άρθρο 11  1. Όταν ένα κράτος μέλος προτίθεται να καθορίσει τιμές για τις συγκεντρώσεις του διοξειδίου του αζώτου στην ατμόσφαιρα, σύμφωνα με το άρθρο 4 παράγραφοι 1 και 2, σε περιοχή που βρίσκεται κοντά στα σύνορα με ένα ή περισσότερα από τα άλλα κράτη  μέλη, διαβουλεύεται, εκ των προτέρων, με τα ενδιαφερόμενα κράτη μέλη. Η Επιτροπή ενημερώνεται σχετικά και μπορεί να συμμετέχει στις διαβουλεύσεις αυτές.  2. Όταν σημειώνεται υπέρβαση ή όταν υπάρχει ενδεχόμενο να σημειωθεί υπέρβαση της οριακής τιμής του παραρτήματος I ή των τιμών που προβλέπονται από το άρθρο 4 παράγραφοι 1 και 2, εφόσον για τις τελευταίες αυτές τιμές έχουν γίνει διαβουλεύσεις σύμφωνα με  την παράγραφο 1, και όταν η υπέρβαση αυτή οφείλεται σε αισθητή ρύπανση που προέρχεται ή ενδέχεται να προέρχεται από άλλο κράτος μέλος, τα ενδιαφερόμενα κράτη μέλη διαβουλεύονται μεταξύ τους ώστε να επανορθώσουν την κατάσταση. Η Επιτροπή ενημερώνεται  σχετικά και μπορεί να συμμετέχει στις διαβουλεύσεις αυτές.   Άρθρο 12  Οι τροποποιήσεις που είναι αναγκαίες για την προσαρμογή των διατάξεων του παραρτήματος IV στην τεχνολογική πρόοδο θεσπίζονται σύμφωνα με τη διαδικασία του άρθρου 14. Οι τροποποιήσεις αυτές δεν είναι δυνατό να έχουν σαν αποτέλεσμα την άμεση ή  έμμεση τροποποίηση της οριακής τιμής του παραρτήματος I.   Άρθρο 13  1. Για τους σκοπούς του άρθρου 12 συνιστάται επιτροπή για την προσαρμογή της παρούσας οδηγίας στην επιστημονική και τεχνική πρόοδο, αποκαλούμενη στο εξής "επιτροπή", η οποία αποτελείται από αντιπροσώπους των κρατών μελών και προεδρεύεται από  αντιπρόσωπο της Επιτροπής.  2. Η επιτροπή καταρτίζει τον εσωτερικό της κανονισμό.   Άρθρο 14  1. Στην περίπτωση αναφοράς στη διαδικασία του παρόντος άρθρου, η επιτροπή συγκαλείται από τον πρόεδρό της είτε με πρωτοβουλία του ίδιου είτε ύστερα από αίτηση αντιπροσώπου κράτους μέλους.  2. Ο αντιπρόσωπος της Επιτροπής των Ευρωπαϊκών Κοινοτήτων υποβάλλει στην επιτροπή σχέδιο των μέτρων που πρέπει να ληφθούν. Η επιτροπή διατυπώνει τη γνώμη της για το σχέδιο αυτό εντός προθεσμίας την οποία καθορίζει ο πρόεδρος, ανάλογα με το πόσο επείγον  είναι το εξεταζόμενο θέμα. Η επιτροπή αποφαίνεται με πλειοψηφία 45 ψήφων- οι ψήφοι των κρατών μελών σταθμίζονται σύμφωνα με τις διατάξεις του άρθρου 148 παράγραφος 2 της συνθήκης. Ο πρόεδρος δεν συμμετέχει στην ψηφοφορία.  3. Η Επιτροπή των Ευρωπαϊκών Κοινοτήτων θεσπίζει τα μελετώμενα μέτρα εφόσον είναι σύμφωνα με τη γνώμη της επιτροπής.  Όταν τα προβλεπόμενα μέτρα δεν είναι σύμφωνα με τη γνώμη της επιτροπής, ή όταν δεν υπάρχει γνώμη, η Επιτροπή των Ευρωπαϊκών Κοινοτήτων υποβάλλει στο Συμβούλιο, χωρίς καθυστέρηση, πρόταση σχετικά με τα μέτρα που πρέπει να ληφθούν. Το Συμβούλιο αποφασίζει  με ειδική πλειοψηφία.  Αν, τρεις μήνες μετά την υποβολή της πρότασης, το Συμβούλιο δεν έχει αποφασίσει, η Επιτροπή θεσπίζει τα μέτρα που έχει προτείνει.   Άρθρο 15  1. Τα κράτη μέλη θέτουν σε ισχύ, το αργότερο την 1η Ιανουαρίου 1987, τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν προς την παρούσα οδηγία και ενημερώνουν σχετικά την Επιτροπή αμέσως.  2. Τα κράτη μέλη κοινοποιούν στην Επιτροπή τις διατάξεις του εθνικού δικαίου τις οποίες θεσπίζουν στον τομέα που διέπεται από την παρούσα οδηγία.   Άρθρο 16  Η παρούσα οδηγία απευθύνεται στα κράτη μέλη.  Βρυξέλλες, 7 Μαρτίου 1985.  Για το Συμβούλιο Ο Πρόεδρος A. BIONDI  (1) ΕΕ αριθ. C 258 της 27. 9. 1983, σ. 3.  (2) ΕΕ αριθ. C 337 της 17. 12. 1984, σ. 434.  (3) ΕΕ αριθ. C 206 της 6. 8. 1984, σ. 1.  (4) ΕΕ αριθ. C 112 της 20. 12. 1973, σ. 1.  (5) ΕΕ αριθ. C 139 της 13. 6. 1977, σ. 1.  (6) ΕΕ αριθ. C 46 της 17. 2. 1983, σ. 1.      ΠΑΡΑΡΤΗΜΑ I   ΟΡΙΑΚΗ ΤΙΜΗ ΓΙΑ ΤΟ ΔΙΟΞΕΙΔΙΟ ΤΟΥ ΑΖΩΤΟΥ  (Η οριακή τιμή εκφράζεται σε μg/m3. Η μέτρηση του όγκου θα πρέπει να ανάγεται στις ακόλουθες συνθήκες θερμοκρασίας και πίεσης: 293o Kelvin και 101,3 KPa)  >(1)"> ID="1" ASSV="2">Έτος> ID="2">200"> ID="2">98ο εκατοστημόριο, υπολογιζόμενο βάσει των μέσων τιμών ανά ώρα ή για μικρότερα χρονικά διαστήματα, οι οποίες λαμβάνονται καθ' όλη τη διάρκεια του έτους (2)"">   (1) Η ετήσια περίοδος αρχίζες την 1η Ιανουαρίου του ημερολογιακού έτους και λήγει στις 31 Δεκεμβρίου. (2) Προκειμένου να αναγνωριστεί η εγκυρότητα του υπολογισμού του 98ου εκατοστημορίου, πρέπει να υπάρχει το 75 % των δυνατών τιμών, κατανεμημένων κατά το δυνατόν ομοιόμορφα καθ' όλο το έτος, για τον τόπο διεξαγωγής των μετρήσεων που έχει ληφθεί υπόψη.  Σε περίπτωση που, για ορισμένους τόπους, η περίοδος για την οποία δεν υπάρχουν μετρήσεις υπερβαίνει τις 10 ημέρες, αυτό πρέπει να αναφέρεται στο υπολογιζόμενο εκατοστημόριο.  Ο υπολογισμός του 98ου εκατοστημορίου βάσει των ετησίων τιμών πραγματοποιείται ως εξής: το 98ο εκατοστημόριο πρέπει να υπολογίζεται βάσει των τιμών που μετρούνται πραγματικά. Οι μετρούμενες τιμές στρογγυλεύονται στο πλησιέστερο μg/m3. Όλες οι τιμές  καταγράφονται σε πίνακα κατά αύξουσα τάξη μεγέθους και για κάθε τόπο μετρήσεων:  X1  X2  X3  ..........  Xk  ..........  XN-1  XN Το 98ο εκατοστημόριο είναι η τιμή της τάξεως k, όπου το k υπολογίζεται με τη βοήθεια του ακόλουθου τύπου:  k = (q x N) Το q ισούται με 0,98 για το 98ο εκατοστημόριο και με 0,50 για το 50ό εκατοστημόριο, ενώ το N είναι ο αριθμός των τιμών που έχουν πραγματικά μετρηθεί.  Η τιμή (q x N) εκφράζεται με προσέγγιση ακεραίου.  Σε περίπτωση που τα όργανα μετρήσεων δεν μπορούν ακόμα να παράσχουν διακριτές τιμές, αλλά μόνο ομάδες τιμών ευρύτερες από 1 μg/m3, το ενδιαφερόμενο κράτος μέλος μπορεί, για τον υπολογισμό του εκατοστημορίου, να χρησιμοποιήσει τη μέθοδο της παρεμβολής,  υπό τον όρο ότι ο τύπος της παρεμβολής θα γίνει δεκτός από την Επιτροπή και ότι οι ομάδες τιμών δεν θα είναι ευρύτερες από 10 μg/m3. Η προσωρινή αυτή παρέκκλιση ισχύει μόνο για τα ήδη εγκατεστημένα όργανα και για χρονικό διάστημα που δεν υπερβαίνει τη  διάρκεια ζωής των εν λόγω οργάνων, το οποίο εν πάση περιπτώσει περιορίζεται σε 10 έτη από την έναρξη εφαρμογής της παρούσας οδηγίας.     ΠΑΡΑΡΤΗΜΑ II   ΕΝΔΕΙΚΤΙΚΕΣ ΤΙΜΕΣ ΓΙΑ ΤΟ ΔΙΟΞΕΙΔΙΟ ΤΟΥ ΑΖΩΤΟΥ  (Οι τιμές εκφράζονται σε μg/m3. Η μέτρηση του όγκου θα πρέπει να ανάγεται στις ακόλουθες συνθήκες θερμοκρασίας και πίεσης: 293o Kelvin και 101.3 KPa)  "" ID="1" ASSV="4">Έτος> ID="2">50"> ID="2">50ό εκατοστημόριο, υπολογιζόμενο βάσει των μέσων τιμών ανά ώρα ή για μικρότερα χρονικά διαστήματα, οι οποίες λαμβάνονται καθ' όλη τη διάρκεια του έτους"> ID="2">135"> ID="2">98ο εκατοστημόριο,  υπολογιζόμενο βάσει των μέσων ωριαίων ή μικροτέρου χρονικού διαστήματος τιμών, καθ' όλη τη διάρκεια του έτους"> Για τον υπολογισμό των εν λόγω εκατοστημορίων, πρέπει να εφαρμόζεται ο τύπος της υποσημείωσης (2) του παραρτήματος I, όπου η τιμή του q είναι 0,50 για το 50ό εκατοστημόριο και 0,98 για το 98ο εκατοστημόριο.       ΠΑΡΑΡΤΗΜΑ III   ΠΑΡΑΚΟΛΟΥΘΗΣΗ ΤΩΝ ΣΥΓΚΕΝΤΡΩΣΕΩΝ ΔΙΟΞΕΙΔΙΟΥ ΤΟΥ ΑΖΩΤΟΥ  1. Η μέτρηση των συγκεντρώσεων NO2 στο περιβάλλον αποβλέπει στο να γίνεται εκτίμηση, κατά τον αντιπροσωπευτικότερο δυνατό τρόπο, του κινδύνου που διατρέχουν οι άνθρωποι από την έκθεση σε  συγκεντρώσεις που υπερβαίνουν την οριακή τιμή. Κατά συνέπεια, τα κράτη μέλη θα πρέπει να επιλέγουν τα σημεία στα οποία θα γίνονται οι μετρήσεις, κατά τρόπο ώστε τα σημεία αυτά να βρίσκονται, στο μέτρο του δυνατού, σε μέρη όπου αναμένεται ότι οι κίνδυνοι  θα είναι οι μεγαλύτεροι.  Για το σκοπό αυτό, πρέπει να εξετάζονται δύο διαφορετικές περιπτώσεις:  1.1. οι ζώνες που κατά κύριο λόγο επηρεάζονται από τη ρύπανση που προκαλείται από τα αυτοκίνητα, και οι οποίες, κατά συνέπεια, είναι τοπικά περιορισμένες και βρίσκονται εκεί όπου υπάρχει μεγάλη κυκλοφορία- 1.2. οι περισσότερο εκτεταμένες ζώνες στις οποίες οι εκπομπές διοξειδίου του αζώτου που προέρχονται από σταθερές πηγές συμβάλλουν επίσης σημαντικά στη ρύπανση.  2. Όσον αφορά την περίπτωση της παραγράφου 1.1, τα σημεία στα οποία θα γίνονται οι μετρήσεις πρέπει να επιλέγονται με τρόπο ώστε:  - να καλύπτονται περιπτώσεις από τους κυριότερους τύπους ζωνών που, κατά κύριο λόγο, επηρεάζονται από τη ρύπανση που προκαλείται από τα αυτοκίνητα, ιδίως οι στενοί δρόμοι με ψηλά κτίρια και μεγάλη κυκλοφορία και οι κύριοι κυκλοφοριακοί κόμβοι,  - να είναι, στο μέτρο του δυνατού, τα σημεία εκείνα στα οποία οι συγκεντρώσεις NO2, όπως ορίζονται στην παράγραφο 1, αναμένεται να είναι από τις υψηλότερες.  3. Όσον αφορά τις ζώνες που ορίζονται στην παράγραφο 1.2, κατά τον υπολογισμό του αριθμού των σταθμών μέτρησης που θα εγκατασταθούν, θα πρέπει να λαμβάνονται υπόψη:  - η έκταση της ρυπαινόμενης περιοχής,  - η ανομοιογένεια της χωρικής κατανομής της ρύπανσης.  Κατά την επιλογή των σημείων εγκατάστασης των σταθμών μέτρησης, δεν θα πρέπει να αποκλείονται οι στενοί δρόμοι με ψηλά κτίρια και μεγάλη κυκλοφορία και οι κύριοι κυκλοφοριακοί κόμβοι όπως ορίζονται στην παράγραφο 2, εάν υπάρχει κίνδυνος υπέρβασης της  οριακής τιμής λόγω σημαντικής ρύπανσης που προκαλείται από σταθερές πηγές καύσης.  4. Η τελική ανάγνωση της μέτρησης των οργάνων θα πρέπει να γίνεται με τρόπο ώστε να μπορεί να υπολογιστεί ο μέσος όρος ανά ώρα ή για μικρότερο χρονικό διάστημα σύμφωνα με τις διατάξεις του παραρτήματος I. Προκειμένου να μπορούν να γίνονται επαληθεύσεις,  τα στοιχεία θα πρέπει να φυλάσσονται:  - έως την κατάρτιση της προσεχούς περιοδικής έκθεσης της Επιτροπής, όπως αναφέρεται στο άρθρο 8, στις περιπτώσεις που δεν έχει σημειωθεί υπέρβαση της οριακής τιμής,  - έως ότου ληφθούν τα μέτρα που αναφέρονται στο άρθρο 3, στις περιπτώσεις που έχει σημειωθεί υπέρβαση της οριακής τιμής.       ΠΑΡΑΡΤΗΜΑ IV   ΜΕΘΟΔΟΣ ΑΝΑΦΟΡΑΣ ΓΙΑ ΤΗΝ ΑΝΑΛΥΣΗ ΠΟΥ ΠΡΕΠΕΙ ΝΑ ΧΡΗΣΙΜΟΠΟΙΕΙΤΑΙ ΣΤΑ ΠΛΑΙΣΙΑ ΤΗΣ ΠΑΡΟΥΣΑΣ ΟΔΗΓΙΑΣ  Για τον προσδιορισμό των οξειδίων του αζώτου, η μέθοδος αναφοράς για την ανάλυση είναι η μέθοδος της χημειοφωταύγειας του προτύπου ISO DIS 7996.  Για τις μεθόδους αυτές, είναι έγκυρες οι γλωσσικές αποδόσεις που δημοσιεύονται από τον οργανισμό ISO, καθώς και οι άλλες αποδόσεις των οποίων η Επιτροπή βεβαιώνει την πιστότητα.  Για τη χρησιμοποίηση των μεθόδων μέτρησης, θα πρέπει να δίνεται προσοχή στα ακόλουθα σημεία:  1. Η κεφαλή της συσκευής δειγματοληψίας θα πρέπει να τοποθετείται σε απόσταση τουλάχιστον 0,5 m, από τους τοίχους των κτιρίων, προκειμένου να αποφεύγεται το φαινόμενο του πετάσματος.  2. Ο αγωγός δειγματοληψίας (σωληνώσεις και συνδέσεις) θα πρέπει να κατασκευάζεται από αδρανή υλικά [π.χ. γυαλί, PTFE (τεφλόν), ανοξείδωτο χάλυβα] που δεν επηρεάζουν τη συγκέντρωση NO2.  3. Ο αγωγός δειγματοληψίας ανάμεσα στο σημείο δειγματοληψίας και στη συσκευή θα πρέπει να είναι όσο το δυνατόν πιο κοντός. Ο χρόνος διάβασης των δειγμάτων όγκου αερίου στον αγωγό δεν θα πρέπει να υπερβαίνει τα 10 δευτερόλεπτα.  4. Η είσοδος της συσκευής δειγματοληψίας πρέπει να προστατεύεται από τη βροχή και τα έντομα. Εάν χρησιμοποιείται προφίλτρο, θα πρέπει να επιλέγεται και να συντηρείται (τακτικός καθαρισμός) κατά τρόπο που ελαχιστοποιεί την επίδρασή του στη συγκέντρωση  NO2.  5. Πρέπει να αποφεύγεται η συμπύκνωση μέσα στον αγωγό δειγματοληψίας.  6. Ο αγωγός δειγματοληψίας θα πρέπει να καθαρίζεται τακτικά και ανάλογα με τις τοπικές συνθήκες.  7. Οι απορρίψεις αερίων από τη συσκευή και οι απορρίψεις από το σύστημα βαθμονόμησης δεν θα πρέπει να επηρεάζουν τη δειγματοληψία.  8. Οι προσαρτημένες εγκαταστάσεις (σύστημα κλιματισμού και σύστημα για τη μετάδοση των στοιχείων) δεν θα πρέπει να επηρεάζουν τη δειγματοληψία στην κεφαλή της συσκευής.  9. Θα πρέπει να λαμβάνονται όλες οι αναγκαίες προφυλάξεις ώστε οι μεταβολές της θερμοκρασίας να μη συνεπάγονται ιδιαίτερα υψηλό ποσοστό σφαλμάτων κατά τη μέτρηση.  10. Η ρύθμιση των μετρητικών διατάξεων των συσκευών θα πρέπει να γίνεται τακτικά.  11. Ο αγωγός δειγματοληψίας θα πρέπει να είναι αεροστεγής και η παροχή θα πρέπει να ελέγχεται τακτικά.